ICAP: Σε φθίνουσα τροχιά η κατανάλωση πετρελαιοειδών καυσίμων\nΔευτέρα, 03 Φεβρουαρίου 2014 14:23\nΗ κατανάλωση πετρελαίου θέρμανσης έκανε βουτιά 44,1%.\nΥΠΟΙΚ: Αλλαγή στο οικονομικό κλίμα σηματοδοτεί η αύξηση όγκου στο λιανεμπόριο 31/01/2014 17:25\nΠτώση της τάξεως του 14,6%, σε όγκο κατανάλωσης, εμφάνισε η ευρύτερη αγορά πετρελαιοειδών καυσίμων το 2012, σύμφωνα με μελέτη που εκπόνησε η Διεύθυνση Οικονομικών Μελετών της ICAP Group. Ιδιαίτερα η κατανάλωση πετρελαίου θέρμανσης έκανε βουτιά 44,1%, ενώ πτώση 13,2% εμφάνισε και η κατανάλωση βενζίνης.\nΕν τω μεταξύ, η συνολική κατανάλωση φυσικού αερίου παρουσίασε μείωση 8% το 2012 σε σχέση με το προηγούμενο έτος.\nΌπως ανέφερε η Διευθύντρια Οικονομικών και Κλαδικών Μελετών της ICAP Group , Σταματίνα Παντελαίου: «Η ευρύτερη αγορά πετρελαιοειδών καυσίμων υποχώρησε το 2012 κατά 14,6% σε όγκο κατανάλωσης. Ειδικότερα, όσον αφορά τα καύσιμα εσωτερικής αγοράς (δηλ. βενζίνες, πετρέλαιο θέρμανσης - κίνησης, μαζούτ, υγραέρια, κηροζίνη και άσφαλτος) υπήρξε μείωση κατά 20,2%, με την αγορά της βενζίνης να εμφανίζει υποχώρηση κατά 13,2%. Η κατανάλωση πετρελαίου θέρμανσης κατέγραψε μεγάλη πτώση (κατά 44,1%), ενώ ελαφρά ενισχυμένη εμφανίζεται η κατανάλωση πετρελαίου κίνησης (κατά 3,7%)».\nΌσον αφορά στη συνολική κατανάλωση φυσικού αερίου, η κ. Παντελαίου σημείωσε ότι «κορυφώθηκε το 2011 και παρουσίασε μείωση 8,0% το 2012 σε σχέση με το προηγούμενο έτος. Τα τελευταία χρόνια (2005-2012) η εν λόγω κατανάλωση παρουσιάζει διαχρονική αύξηση με μέσο ετήσιο ρυθμό μεταβολής 6,5%. Στην αυξητική αυτή πορεία συνέβαλλε τόσο η απελευθέρωση της αγοράς φυσικού αερίου όσο και οι νέες μονάδες παραγωγής ηλεκτρικής ενέργειας από φυσικό αέριο».\nΑναφορικά με τα καύσιμα «Διεθνούς Αγοράς» (ναυτιλιακά και αεροπορικά καύσιμα), η κατανάλωση διαμορφώθηκε το 2012 περίπου στα ίδια επίπεδα με το προηγούμενο έτος (με πτώση 13,2% στα αεροπορικά και 1,4% στο ναυτιλιακό μαζούτ και ενίσχυση κατά 53,1% στο ναυτιλιακό πετρέλαιο).\nΜε βάση τον ομαδοποιημένο ισολογισμό των δύο εταιρειών διύλισης για την περίοδο 2011-2012 προέκυψε αύξηση των συνολικών τους πωλήσεων κατά 15,3% το 2012, ενώ τα μικτά κέρδη μειώθηκαν κατά 20,7%. Στην ίδια κατεύθυνση, τα κέρδη προ φόρου εισοδήματος διαμορφώθηκαν σε 247,5 εκατ. ευρώ το 2012, μειωμένα κατά 25,9% σε σχέση με το προηγούμενο έτος, ενώ τα κέρδη EBITDA υποχώρησαν κατά 11,6% το 2012/2011.\nΌσον αφορά τις εταιρείες χονδρικής εμπορίας, οι συνολικές πωλήσεις των 33 εταιρειών του δείγματος κατέγραψαν μείωση 7,2% και διαμορφώθηκαν σε 12.855 εκατ. ευρώ το 2012. Σε επίπεδο λειτουργικού αποτελέσματος υπήρξε διεύρυνση των ζημιών το 2012, γεγονός που με σειρά του οδήγησε στην εμφάνιση συνολικών ζημιών ύψους 61,1 εκατ. ευρώ το 2012 έναντι 23,4 εκατ. ευρώ το 2011. Τέλος, τα κέρδη EBITDA μειώθηκαν κατά 26,9% το 2012/11.\nΠΕΤΡΕΛΑΙΟ & ΑΕΡΙΟ ΕΠΙΧΕΙΡΗΜΑΤΙΚΕΣ ΕΡΕΥΝΕΣ ΤΙΜΕΣ ΚΑΥΣΙΜΩΝ


Ο Σκούφης στη Ζάκυνθο - www.12sports.gr\n08:40 | Πεμ 22 Αυγ, 2013\nΣτην Α.Γ.Ε. Ζακύνθου και όχι τελικά στον Έσπερο Πατρών θα παίξει τη νέα χρονιά ο 25χρονος Γιώργος Σκούφης (αριστερά), ο οποίος θα αγωνιστεί στον 1ο όμιλο νότου της Γ' Εθνικής. Η ανακοίνωση της Α.Γ.Ε.Ζ. αναφέρει:\n«Μετά την απόκτηση του Ολεγκ Πόπιβτσακ η ομάδα μας απέκτησε και τον Γιώργο Σκούφη κλείνοντας το ρόστερ της για την φετινή σεζόν.Ο Σκούφης είναι γεννημένος το 1988 και εχει ύψος 1,92. Παίζει με άνεση σε όλες τις θέσεις της περιφέρειας. Προηγούμενες ομάδες που εχει αγωνιστεί είναι η Δοξα Λευκαδας στην Α2 και Β’ Εθνική και στον Απόλλωνα Καλαμαριάς. Πέρυσι εκπληρώνοντας την στρατιωτική του θητεία αγωνίστηκε στον Ιπποκράτη της Κω, απ' όπου και κατάγεται. Ο Σκούφης θα έρθει στη Ζάκυνθο, ώστε να ενσωματωθεί με την υπόλοιπη ομάδα την 1η Σεπτεμβρίου. Η ΑΓΕΖ ολοκλήρωσε τις μεταγραφές, ακριβώς όπως είχε σχεδιαστεί από τον τεχνικό διευθυντή Περικλή Ταυρόπουλο και τον προπονητή Νίκο Θεοδόση. Τη Δευτέρα 26 Αυγούστου θα γίνει η πρώτη συγκέντρωση της ομάδας. Ταυτόχρονα θα ξεκινήσει και η προετοιμασία».


ΦΥΣΙΚΟΙ ΤΡΟΠΟΙ ΑΝΤΙΜΕΤΩΠΙΣΗΣ ΤΟΥ ΚΟΙΝΟΥ ΚΡΥΟΛΟΓΗΜΑΤΟΣ | Tao Zen Life\nΦΥΣΙΚΟΙ ΤΡΟΠΟΙ ΑΝΤΙΜΕΤΩΠΙΣΗΣ ΤΟΥ ΚΟΙΝΟΥ ΚΡΥΟΛΟΓΗΜΑΤΟΣ\nPosted 11/10/2018 08/03/2020 Δ. Ε.\nΤο κοινό κρυολόγημα είναι μία λοίμωξη η οποία ταλαιπωρεί συχνά τον άνθρωπο από αρχαιοτάτων χρόνων και είναι εξαιρετικά μεταδοτική. Προσβάλλει το ανώτερο αναπνευστικό σύστημα (κυρίως την μύτη, τα ιγμόρεια, τον φάρυγγα ή τον λάρυγγα). Συνήθως κάνει την εμφάνισή του τους φθινοπωρινούς και χειμερινούς μήνες χωρίς να σημαίνει αυτό ότι μας «ξεχνάει» την άνοιξη ή το καλοκαίρι. Το διάστημα που διαρκεί η νόσος είναι περίπου 7-10 μέρες ίσως και παραπάνω. Οι ενήλικες εμφανίζουν 2-3 κρυολογήματα το χρόνο, ενώ τα παιδιά από 6 έως 12. Ο ιός του κοινού κρυολογήματος μεταδίδεται συνήθως με δύο τρόπους: μέσω της εισπνοής ή της κατάποσης σταγονιδίων στον αέρα ή της επαφής με μολυσμένα αντικείμενα. Δεν είναι ακόμα γνωστό ποια είναι η πιο κοινή μέθοδος μετάδοσης της νόσου. Οι ιοί αυτοί μπορούν να επιζήσουν μεγάλα χρονικά διαστήματα στο περιβάλλον. Μεταδίδονται μέσω των χεριών στα μάτια ή τη μύτη, όπου ξεκινά η λοίμωξη (γι’ αυτό και οι γιατροί συστήνουν πολύ καλό και συχνό πλύσιμο των χεριών). Για την συμβατική ιατρική δεν υπάρχει θεραπεία παρά μόνο η αντιμετώπιση των συμπτωμάτων με αντιπυρετικά, πολλά πόσιμα υγρά, βιταμίνη C, καραμέλες, παυσίπονα, αποχρεμπτικά και εισπνεόμενα σκευάσματα μαζί με ξεκούραση.\nΗ κινέζικη ιατρική, το κοινό κρυολόγημα το αντιμετωπίζει ως «Σύνδρομο Εξωτερικού Βλαπτικού Παράγοντα από Άνεμο-Κρύο ή Φωτιά ή και Φλέγμα στους Πνεύμονες». Όταν εισβάλλει στον οργανισμό ένας παθογόνος παράγοντας μπλοκάρει το πνευμονικό σύστημα, βλάπτει την αμυντική ενέργεια και εμποδίζει την καθοδική λειτουργία των πνευμόνων με αποτέλεσμα η διανομή των υγρών του οργάνου να αποτρέπεται. Η Κ.Ι. επίσης υποστηρίζει ότι: αν η αμυντική ενέργεια wei qi είναι ισχυρή όπως και το qi όλου του οργανισμού (μέσα από την διαδικασία της πρόληψης), τότε είναι δύσκολο να παρεισφρήσει βλαπτικός παράγοντας ή να «κολλήσει» όπως λέμε μία λοίμωξη ένα άτομο. Ωστόσο και αν ακόμα προκύψει κάτι τέτοιο, τα συμπτώματα θα είναι πιο ανώδυνα και λιγότερα βασανιστικά για τον άνθρωπο ενώ θα είναι σε θέση να τα αντιμετωπίσει.\nΤα αίτια του κοινού κρυολογήματος:\nΔιάφοροι ιοί (κυρίως ρινοϊοί, αδενοϊοί, εντεροϊοί, κορονοϊοί κ.ά.)\nΟ αναπνευστικός ιός\nΕισβολή παθογόνου παράγοντα λόγω ευάλωτου οργανισμού και αδύναμου ανοσοποιητικού ειδικά σε ευπαθείς ομάδες (μωρά, παιδιά, έγκυες, ηλικιωμένοι)\nΟι συνθήκες εργασίας (όπως κλιματιστικά, υγρές αποθήκες, ρεύματα αέρα κ.ά.)\nΠαρατηρείται συχνά ότι η λοίμωξη προκαλείται από τη συνύπαρξη περισσότερων από έναν ιούς. Συνολικά, υπάρχουν πάνω από διακόσιοι διαφορετικοί ιοί που σχετίζονται με τα κρυολογήματα.\nΤα συμπτώματα του κοινού κρυολογήματος:\nΑποστροφή στο κρύο\nΘεραπευτική αντιμετώπιση του κοινού κρυολογήματος:\nΑφέψημα βοτάνων από: σαμπούκο, εχινάτσια, chen pi, ren shen, pang da hai, rou gui, εφέδρα, τζίντζερ, αλθαία, θυμάρι, σκόρδο κλπ.∗\nΚαταναλώνουμε σούπες λαχανικών και σπιτικές κομπόστες φρούτων.\nΑποφεύγουμε την κατανάλωση κρεάτων και ζωικών (τονώνουν το qi και σπρώχνουν εσωτερικά τον παθογόνο παράγοντα).\nΑποφεύγουμε τα γαλακτοκομικά (αυξάνουν τις βλεννώδεις εκκρίσεις) όπως και τα ξινά.\nΑποφεύγουμε τις βιταμίνες (κυρίως την C) κατά την διάρκεια του κρυολογήματος γιατί είναι κρύες και όξινες.\nΛήψη πόσιμου βάμματος πρόπολης ή σπόρων γκρέιπ φρουτ.\nΘεραπεία με βεντούζες.\nΘεραπεία με βελονισμό.\nΘεραπεία με μόξα στα ανάλογα σημεία.\nΕντριβές με λάδι από τζίντζερ, κανέλας ή ρίγανης.\nΕπάλειψη στο στήθος και την πλάτη με κηραλοιφή ευκαλύπτου.\nΕισπνοές με αιθέρια έλαια ευκαλύπτου-θυμαριού-φασκόμηλου σε ατμοποιητή ή συσκευή καύσης.\nΕκούσια πρόκληση εφίδρωσης σε υψηλό πυρετό για 2-3 μέρες για την αποβολή του βλαπτικού παράγοντα με: βότανα, ζεστά ρούχα και εντριβές με καθαρό οινόπνευμα.\nΣΥΝΤΑΓΗ ΒΟΤΑΝΩΝ ΓΙΑ ΤΟ ΚΟΙΝΟ ΚΡΥΟΛΟΓΗΜΑ\n1 κ.γ. σαμπούκο\n1 κ.γ. εχινάτσια\n1 κ.γ. αλθαία\n3 γρμ. chen pi\nΜουλιάζουμε σε ½ ποτήρι νερό το chen pi για 1-2 ώρες. Μετά βάζουμε το chen pi με το νερό του σε 1 κατσαρολάκι και προσθέτουμε άλλο 1 ποτήρι μαζί με το ξύλο κανέλας. Παίρνουν βράση για 15 λεπτά, προσθέτουμε τα υπόλοιπα βότανα και βράζουν όλα μαζί για άλλα 5 λεπτά. Αποσύρουμε από το μάτι και σουρώνουμε το μείγμα. Ρίχνουμε το πετιμέζι, το βάμμα πρόπολης και ανακατεύουμε. Πίνουμε 2-3 ποτήρια ημερησίως μέχρι να φύγουν τα συμπτώματα.\nΗ παραπάνω συνταγή (είναι 1 ποτήρι), βοηθάει στην αντιμετώπιση των συμπτωμάτων του κοινού κρυολογήματος όπως: ξηρός βήχας και παραγωγικός, πονόλαιμος, κίνηση και αποβολή του φλέγματος, του κρύου και του βλαπτικού παράγοντα. Σε παιδιά άνω των 3 ετών, η δόση των βοτάνων περιορίζεται κατά το ήμισυ, ενώ η πρόπολη γύρω στις 3-5 σταγόνες, ½ – 1 ή 2 φλ.τσ. ημερησίως (ανάλογα την ηλικία και σε συνεννόηση πάντα με τον παιδίατρο).\n∗Υ.Σ: Τα κινέζικα βότανα, την μόξα, τις βελόνες και τα υπόλοιπα αναλώσιμα υλικά μπορείτε να τα προμηθευτείτε από τους συνεργάτες μας: «ΑΚΑΔΗΜΙΑ ΑΡΧΑΙΑΣ ΕΛΛΗΝΙΚΗΣ ΚΑΙ ΠΑΡΑΔΟΣΙΑΚΗΣ ΚΙΝΕΖΙΚΗΣ ΙΑΤΡΙΚΗΣ» και το βoτανοπωλείο «ΕΣΤΙΑ» στην Γλυφάδα Καλαμών 3.\n⟵ΣΟΥΠΑ ΒΕΛΟΥΤΕ ΛΑΧΑΝΙΚΩΝ ΜΕ ΚΡΟΥΤΟΝ\nΣΠΙΤΙΚΗ ΟΔΟΝΤΟΚΡΕΜΑ ΓΙΑ ΛΑΜΠΕΡΟ ΧΑΜΟΓΕΛΟ⟶


Περιφέρεια και Δήμος Σερβίων – Βελβεντού στη διεθνή τουριστική έκθεση Philoxenia 2015 | KOZANILIFE.GR\nΔυτική Μακεδονία, Σέρβια - Βελβεντό\t 16/11/2015\nΔήμος Σερβίων – Βελβεντού: Στην 31η Διεθνή Έκθεση ΄΄PHILOXENIA΄΄\nΜε την παρουσία χορευτικών τμημάτων του Μ.Ο. Βελβεντού έκλεισε η τελευταία ημέρα της συμμετοχής του Δήμου Σερβίων – Βελβεντού στην 31η Διεθνή Έκθεση Philoxenia που λειτούργησε στο εκθεσιακό κέντρο της ΔΕΘ-HELEXPO στη Θεσσαλονίκη. Κατά τη διάρκεια της έκθεσης αναδείχθηκαν και προωθήθηκαν όλα τα πλεονεκτήματα του δήμου (ιστορία, μνημεία, φυσικές ομορφιές, παράδοση) με ξεχωριστές επαφές με παράγοντες του τουρισμού καθώς και με επισκέπτες της έκθεσης. Η συμμετοχή συγχρηματοδοτήθηκε στο πλαίσιο του τοπικού προγράμματος του Άξονα 4 ¨Προσέγγιση LEADER” του Προγράμματος «Αγροτική Ανάπτυξη της Ελλάδας 2007-2013» (ΠΑΑ) της Ο.Τ.Δ. Αναπτυξιακής Δυτικής Μακεδονίας Α.Ε. – ΑΝΚΟ, με δικαιούχο το Δήμο Σερβίων – Βελβεντού.\nΗ επόμενη παρουσία σε μεγάλη έκθεση τουρισμού του Δήμου Σερβίων – Βελβεντού είναι προγραμματισμένη για τη Διεθνή Έκθεση ΄΄GREEK TOURISM Expo 2015΄΄ που θα πραγματοποιηθεί την πρώτη εβδομάδα του Δεκέμβρη στην Αθήνα.


ΜΕΛΕΤΩ: Καθαρό αέρα στο σπίτι\nΚαθαρό αέρα στο σπίτι\nΕνα “άρρωστο” σπίτι μπορεί να προκαλέσει ανεξήγητους πονοκεφάλους, χρόνια κούραη και υπνηλία, ζαλάδες, ερεθιμούς και αλλεργίες.. Υπάρχουν όμως τρόποι για να θεραπεύσουμε τον χώρο όπου ζούμε.\n1.Ανοίγετε τα παράθυρα μία-δύο φορές την ημέρα – τις ώρες που ηίνηση στους γύρο δρόμους δεν είναι αυξημένη.\n2.Απομακρύνετε όλα τα περιττά αντικείμενα όπου συσσωρεύεται η σκόνη, όπως παλιές εφυμερίδες και περιοδικά. Μην κρατάτε αντικείμενα που δεν χρησιμοποιήσατε τους τελευταίους 18 μήνες.\n3.Μη φοράτε τα παπούτσια μέσα στο σπίτι, διότι μεταφέρουν ρύπους.\n4.Καθαρίστε το σπίτι από πάνω προς τα κάτω, αφήνοντας το δάπεδο τελευταίο.\n5.Προμηθευτείτε κάποια συσκευή καθαρισμού αέρα.\n6.Τα φυτά κατά τη διάρκεια τησ ημέρας λειτουργούν ως φυσικοί ιονιστές που δεσμεύουν διοξείδιο του άνθρακα και απελευθερώνον οξυγόνο, ενώ ταυτόχρονα ρυθμίζουν την υγρασία.\n7.Στο εσωτερικό του σπιτιού προτιμήστε υλικά που δεν απελευθερώνουν τοξικές ουσίες, διλαδή χαλιά από οργανικές ίνες (μαλλί, βαμβάκι, γιούτα), μπογιές, βερνίκια και κόλλες που έχου βάση το νερό και αντικείμενα από οικολογικά υλικά.\n8.Αγοράστε απορρυπαντικά μη τοξικά, φιλικά προς περιβάλλον. Οσα περιέχουν φώσφορο, χλωρίνες η έχουν βάση πετρέλαιο μπορεί να προκαλέσουν ερεθισμούς στο αναπνευστικό και πονοκεφάλους.\n9.Αντί για τα τοξικά αποσμητικά χώρου, χρησιμοποιήστε φύλλα λεβάντας η μέντας η αιθέρια έλαια.\n10.Αποφύγετε τα εντομοκτόνα. Χρησιμοποιήστε γλάστρες με φυτά που απωθούν τα κουνούπια, όπως βασιλικό, αρτεμισία (αψιθιά), γεράνι, θυμάρι, γαρίφαλο. Για επάλειψη στο δέρμα κυκλοφορούν προϊόντα με έλαιο σιτρονέλας που είναι καλό εντομοαπωθητικό. Για τα μυρμήγκια ρίξτε λίγο λάδι λεβάντας η ρίξτε λίγη ρίγανη στα μέρη όπου συχνάζουν. Για κατσαρίδες χρηιμοποιήστε φλούδες από αγγούρι.\n11.Επισκεφθείτε www.eartheasy.com/live-nontoxic-solutions.htm για περισσότερες “πράσινες” λύσεις μέσα στο σπίτι.\nΕτικέτες "πρασινες" λισεις, αερα, κατσαριδες, κουνουπια, μυρμηγκια, σπιτι, υγεία, φυτα


Μανιτάρια από τη Δίρφυ σε Αγγλία, Γερμανία - Ειδήσεις - νέα - Το Βήμα Online\nΜανιτάρια από τη Δίρφυ σε Αγγλία, Γερμανία\nΕίναι νόστιμα, με μεγάλη διατροφική αξία, κατάγονται από την Εύβοια αλλά καταναλώνονται και στην Αγγλία και στη Γερμανία.\n30 Ιουλίου 2016, 08:49 Ενημερώθηκε: 31 Ιουλίου 2016, 05:45\nΕίναι νόστιμα, με μεγάλη διατροφική αξία, κατάγονται από την Εύβοια αλλά καταναλώνονται και στην Αγγλία και στη Γερμανία. Πρόκειται για τα μανιτάρια της παραγωγικής και μεταποιητικής εταιρείας Μανιτάρια Δίρφυς ΟΕ, με έδρα στους Καθενούς Ευβοίας και ιδρυτές δύο γεωπόνους που πίστεψαν και επένδυσαν στην ελληνική γη. Το αποτέλεσμα ήταν η καλλιέργεια πλευρώτους, τα οποία μεταποιούνται, εξάγονται στην Ευρώπη, με στόχο να διακινηθούν και σε άλλες χώρες, ενώ ο ρυθμός ανάπτυξης της εταιρείας τρέχει με 20%.\nH εταιρεία Μανιτάρια Δίρφυς ΟΕ ανήκει σε δύο γεωπόνους, τους κ.κ. Λευτέρη Λαχουβάρη και Θανάση Μαστρογιάννη, οι οποίοι δραστηριοποιούνται στον χώρο των μανιταριών από το 1995. Η εταιρεία ξεκίνησε τις δραστηριότητές της τον Μάρτιο του 2004 με την εγκατάσταση μονάδας παραγωγής υποστρωμάτων και τη δημιουργία του πρώτου δορυφορικού συστήματος καλλιέργειας μανιταριών, ενώ το 2006 εισήλθε στην παραγωγή μανιταριών πλευρώτους και λεντινούλα.\nΗ έδρα της βρίσκεται σε ιδιόκτητες εγκαταστάσεις 750 τ.μ. που περιλαμβάνουν γραφεία, αποθήκες, ψυγεία, εργαστήρια παρασκευής τροφίμων, πρατήριο λιανικής στους Καθενούς. Στον Πισσώνα Ευβοίας βρίσκονται οι μονάδες παραγωγής νωπών μανιταριών, ενώ συγχρόνως λειτουργεί και την κεντρική μονάδα παραγωγής υποστρωμάτων στους Καθενούς Ευβοίας.\nΜια ιδέα από το 1995\nΗ ιδέα της δημιουργίας της επιχείρησης, όπως επεσήμανε ο ένας εκ των ιδιοκτητών κ. Λευτέρης Λαχουβάρης «βρίσκεται πίσω στην πρώτη μας επαγγελματική ενασχόληση με τα μανιτάρια που ξεκίνησε το 1995, σε μια πολύ μεγάλη και πρωτοποριακή για τα ελληνικά δεδομένα μονάδα παραγωγής λευκών μανιταριών (Agaricus), δυναμικότητας 4 τόνων ημερησίως. Οκτώ χρόνια μετά και κατόπιν της αναγκαστικής διακοπής λειτουργίας της, λόγω εισόδου στη χώρα μας λευκών πολωνέζικων μανιταριών χαμηλού κόστους, μελετήσαμε τρόπους διάδοσης της καλλιέργειας και διείσδυσης στην αγορά ενός άλλου μανιταριού, ανταγωνιστικού των εισαγομένων και όχι πολύ γνωστού στην ελληνική αγορά την εποχή εκείνη. Η ιδέα ήταν η δημιουργία της πρώτης μονάδας παραγωγής υποστρωμάτων καλλιέργειας πλευρώτους, όπου μαζί με το υπόστρωμα θα παρείχε και τεχνογνωσία στις παραγωγικές μονάδες που θα επιχειρούσαν την καλλιέργεια». Σημειώνεται ότι το υπόστρωμα καλλιέργειας είναι το υλικό αυτό που προέρχεται από άχυρο σιταριού και με την κατάλληλη επεξεργασία μπορεί να παράγει μανιτάρια.\nΣτους Καθενούς Ευβοίας, σε ένα σημείο όπου οι δύο γεωπόνοι γνώριζαν πολύ καλά το κλίμα και τις ιδιαιτερότητές του, αποφάσισαν να εγκαταστήσουν την πρώτη και μεγαλύτερη σήμερα μονάδα παραγωγής υποστρωμάτων δυναμικότητας 120 τόνων/ εβδομάδα με σκοπό την τροφοδοσία με υπόστρωμα και τεχνογνωσία νέων παραγωγών μανιταριών πλευρώτους. Η λειτουργία της ξεκίνησε τον Μάρτιο του 2004, με τέσσερις παραγωγούς, ενώ σήμερα ξεπερνούν τους 70 με μια σημαντική αύξηση της κατανάλωσης πλευρώτους.\nΜεταποίηση και εξαγωγές\nO ρυθμός ανάπτυξης της εταιρείας Δίρφυς τρέχει με 15%-20%, ενώ πέρυσι προχώρησε σε επένδυση 300.000 ευρώ που αφορά σύγχρονο συσκευαστήριο – μεταποίηση στα μανιτάρια με σκοπό τις εξαγωγές. Στην Ελλάδα η εταιρεία κυκλοφορεί τα προϊόντά της σε πολλά σουπερμάρκετ, ντέλι και εστιατόρια, ενώ στο εξωτερικό σε μικρά ντέλι σε Αγγλία και Γερμανία.\nΟσον αφορά γενικά την εξάπλωση των ελληνικών προϊόντων στο εξωτερικό, ο ίδιος γεωπόνος και επιχειρηματίας ανέφερε ότι «τα ελληνικά προϊόντα κάνουν αγώνα δρόμου να μπουν στις διεθνείς αγορές, κυρίως μέσω ομογενών που δραστηριοποιούνται στο εξωτερικό, μέσω ντέλι καταστημάτων που ανοίγουν Ελληνες στο εξωτερικό επειδή έχασαν τη δουλειά τους στην Ελλάδα, είτε μέσω εταιρειών εξαγωγών που ξεφύτρωσαν σαν τα μανιτάρια τα τελευταία χρόνια από υψηλόβαθμα στελέχη που βρέθηκαν άνεργοι μέσα στην κρίση μη έχοντας κάπου αλλού να επενδύσουν. Στο διεθνές αυτό περιβάλλον έχουμε να αντιμετωπίσουμε οργανωμένες χώρες, όπως για παράδειγμα η Ιταλία, η Γερμανία και πολλές άλλες, όπου απλά και μόνο με το made in Italy ή απλά και μόνο με τη σημαία τους «πουλάνε». Η πολιτική των χωρών αυτών έχει συμβάλει καθοριστικά έτσι ώστε τα προϊόντα τους να είναι αναγνωρίσιμα στο εξωτερικό και να πουλάνε πολύ ευκολότερα απ’ ό,τι τα δικά μας».\nO ίδιος σημειώνει ότι αυτή τη στιγμή η Δίρφυς επενδύει σε νέα σειρά προϊόντων με ξενόγλωσση ετικέτα. Επιπλέον, η εταιρεία στοχεύει να δώσει έμφαση στις εξαγωγές μανιταριών και σε άλλες χώρες. Υστερα από πολλές δοκιμές η εταιρεία κατάφερε να εξάγει το πρώτο προϊόν που παρήγαγε, το υπόστρωμα καλλιέργειας μανιταριών. Το προϊόν για πρώτη φορά στην ιστορία της χώρας μας εξάγεται, και μάλιστα εκτός Ευρώπης, σε ποσότητες που ξεπερνούν τους 15 τόνους στην κάθε φόρτωση. Η τάση είναι ανερχόμενη, ενώ η εταιρεία μελετά και συγκεκριμένα προϊόντα μανιταριών προς εξαγωγή.


Προηγήθηκε αλλά δεν τα κατάφερε στη Θεσσαλονίκη ο Φοίνικας - Sportcyclades.gr\nΣάββατο, 22 Φεβρουαρίου 2020 20:48\nΑΟ ΦΟΙΝΙΚΑΣ, ΣΥΡΟΣ, ΠΑΟΚ, ΒΟΛΕΪ, VOLLEY LEAGUE,\nΟ Φοίνικας ΟΝΕΧ ξεκίνησε εντυπωσιακά τον αγώνα με την κατάκτηση του 1ου σετ αλλά στη συνέχεια δε μπόρεσε να κρατήσει το ρυθμό του. Καθοριστικό ήταν το 3ο σετ όπου οι συριανοί είχαν προβάδισμα 20-21 αλλά από εκεί και πέρα ο ΠΑΟΚ επικράτησε πλήρως. Οι δύο ομάδες ανανέωσαν το ραντεβού τους για τον ημιτελικό του κυπέλλου στο φάιναλ-4 που θα γίνει στη Σύρο.\nΟ ΠΑΟΚ γενικά είχε πιο σταθερή υποδοχή, είχε κορυφαίο στην επίθεση τον Βαν ντε Ντρις με 23 πόντους ενώ από 4 μπλοκ σημείωσαν Μπιέλιτσα και Αμπράο. Βασικός πασαδόρος ήταν ο Τερζής, ο Φιλίποφ δεν αγωνίστηκε.\nΑπό τον Φοίνικα ΟΝΕΧ ξεχώρισαν επιθετικά οι Γκονζάλες, Στοΐλοβιτς αλλά μετά το 1ο σετ έριξαν τα ποσοστά αποτελεσματικότητας.\nΠερισσότερα σε αυτή την κατηγορία: « Στη Θεσσαλονίκη ο Α.Ο. Θήρας Νίκησε ΠΑΟΚ και Κούραση στη Θεσσαλονίκη ο ΑΟ Θήρας »


Επιστολή απο το Hellenic Diaspora Group στο Βέλγο Βουλευτή Dries Van Langenhove | Ioanna Lazarou\nΕπιστολή απο το Hellenic Diaspora Group στο Βέλγο Βουλευτή Dries Van Langenhove\nΣε όλη σας την καριέρα, έχετε καταβάλει θαρραλέες προσπάθειες προς τον ευγενή σκοπό του να εξασφαλίσετε το δικαίωμα των ανθρώπων και των εθνών, όχι μόνο να αναγνωρίζεται η αυτονομία τους και η εθνική τους ταυτότητα, αλλά και το δικαίωμα τους, και η αναγκαιότητα θα έλεγα, να ληφθούν μέτρα για την προστασία της κυριαρχίας τους.\nΑυτές οι έγκαιρες και απαραίτητες προσπάθειες σας είναι γνωστές και επικροτήθηκαν από όλους τους ανθρώπους με πατριωτικό πάθος οι οποίοι αγαπούν την εθνική τους ταυτότητα και κουλτούρα. Είναι αυτή η αξιοθαύμαστη φήμη σας, που με προέτρεψε να σα αποστείλω αυτό το γράμμα, σαν μια πατριώτης προς έναν άλλον, περιγράφοντας σας την παραβίαση αυτών των ιδανικών τα οποία μοιραζόμαστε εσείς και εγώ μαζί με εκατομμύρια άλλους ανθρώπους.\nΗ Εκμετάλλευση της Ελληνικής Ιστορίας και Ταυτότητας από την “Βόρεια Μακεδονία”\nΟι όροι “Μακεδονία” και “Μακεδόνες” στην πραγματική και αυθεντική τους σημασία, αναφέρονται σε μια περιοχή της Ελλάδας και σε μια ταυτότητα που είναι αμιγώς Ελληνική και όχι κάποιας άλλης χώρας. Η Μακεδονική κληρονομιά αποτελεί επίσης μέρος της Ελληνικής κληρονομιάς, στην οποία αποκλειστικά ανήκει. Η καταγεγραμμένη ιστορία είναι εξάλλου ξεκάθαρη σε αυτό.\nΕίναι υπό αυτό το φως που οι προσπάθειες Μη Ελληνικών Λαών, χωρίς καμία πολιτιστική σχέση με την Ελληνική ταυτότητα και κληρονομιά, να εκμεταλλευτούν την Μακεδονική ταυτότητα και κληρονομιά γίνονται ακόμα πιο προσβλητικές και σκανδαλώδεις. Αποκαλούνται Μακεδόνες και προσπαθούν να αλλάξουν εσφαλμένα την Μακεδονική ιστορία σαν μια κληρονομιά την οποία μπορούν να διεκδικήσουν. Αυτό είναι εμφανές στον τρόπο που ανεγείρουν αγάλματα του Μεγάλου Αλεξάνδρου στις περιοχές τους σαν να ήταν ένας δικός τους πρόγονος, κάνοντας ελεύθερη χρήση των συμβόλων τα οποία είναι μοναδικά Ελληνικά και είναι σημαντικά για τους Έλληνες σαν αντιπροσωπευτικό δείγμα της κληρονομιάς και του πολιτισμού τους.\nΑυτή η εξόφθαλμη κλοπή στοιχείων της Ελληνικής κληρονομιάς έχει προκαλέσει μεγάλη ανησυχία και αναστάτωση στους πραγματικούς Έλληνες. Η ένταση ανάμεσα στις δύο χώρες έχει ανέβει σε υψηλά επίπεδα, εξαιτίας του γεγονότος ότι η άλλη χώρα αρνείται να σταματήσει την αδικαιολόγητη χρήση της Ελληνικής κληρονομιάς. Σε μια ανεπαρκή προσπάθεια να ξεκαθαρίσει τα πράγματα, η κυβέρνηση της Ελλάδας και αυτή της άλλης χώρας έφτασαν σε συμφωνία, η οποία είναι άδικη για τους πραγματικούς Μακεδόνες στην Ελλάδα. Υπό αυτή την συμφωνία, απαιτήθηκε από την άλλη χώρα να αλλάξει το όνομα που αξιώνει από Μακεδονία σε Βόρεια Μακεδονία έτσι ώστε να ξεχωρίζει από τους Μακεδόνες της Ελλάδας. Η συμφωνία ήταν επίσης αδικαιολόγητα χαλαρή στην χρήση των μοναδικών στοιχείων της Ελληνική κληρονομιάς.\nΑξιότιμε κύριε Βουλευτή, θα συμφωνείτε ότι αυτή η λύση δεν ήταν ενδεδειγμένη, και ότι η συμφωνία παραμένει πολύ άδικη και μη αποδεκτή για τους Έλληνες. Η ιδανική επίλυση θα ήταν η άλλη χώρα να εγκαταλείψει τις αξιώσεις προς την Ελληνική κληρονομιά και ταυτότητα αφού δεν είναι, ούτε έχουν εκφράσει την επιθυμία να αποτελέσουν μέρος του Ελληνικού κράτους. Αποτελεί βαθιά ελπίδα οτι απο το αξίωμα που έχετε, θα ενημερώσετε και θα πιέσετε προς μια πιο δίκαιη και πιο αξιοσέβαστη επίλυση που θα αντικατοπτρίζει καλύτερα κυριαρχικά δικαιώματα των Ελλήνων.\nΗ Τουρκία προσπαθεί να ενισχύσει μια μαζική εισβολή Μουσουλμάνων στην Ελλάδα\nΗ μαζική μετανάστευση παραμένει ένα πρόβλημα σε όλη την Ευρώπη. Είναι ένα θέμα στο οποίο έχετε εναντιωθεί επανειλημμένως. Η αγαπημένη μου πατρίδα, η Ελλάδα, όπως και πολλές άλλες χώρες, υποφέρει από το κοινωνικό βάρος αυτού του προβλήματος. Όχι μόνο επηρεάζονται αρνητικά η κοινωνική σύνθεση και ταυτότητα της χώρας μας αλλά έχει και αρνητικό αντίκτυπο στην οικονομία και στην ασφάλεια στην αγαπημένη μου χώρα.\nΈνας σημαντικός παράγοντας που συμβάλει σε αυτό το πρόβλημα είναι η Τουρκία. Αποτελεί εσκεμμένη και κακοπροαίρετη πολιτική τους να σπρώχνουν μεγάλα κύματα μεταναστών, και πιο συγκεκριμένα Μουσουλμάνων, στην πατρίδα μου. Ένας σοβαρός λόγος πίσω από αυτές τις ενέργειες ενδέχεται να είναι η πρόκληση αστάθειας σε διάφορους τομείς στην πατρίδα μου. Εδώ παραθέτω τα λόγια ενός πρώην πρωθυπουργού τους, του Turgut Özal, “δεν χρειάζεται να κάνουμε πόλεμο με την Ελλάδα, αλλά απλά να τους στείλουμε μερικά εκατομμύρια μουσουλμάνους λαθρομετανάστες και να τους τελειώσουμε έτσι”. Αυτή την στιγμή, κατά ένα μεγάλο μέρος, λόγω της παθητικής στάσης αλλά και βοήθειας από την μεριά της Τουρκίας, ο πληθυσμός των Μουσουλμάνων μεταναστών έχει εκτοξευθεί και εκτιμάται ότι βρίσκεται στο 12-15% του πληθυσμού της Ελλάδας. Αυτό έχει μεταφέρει μεγάλο βάρος στην χώρα και θα ήθελα να ζητήσω από τη θέση σας να μας βοηθήσετε να επιλύσουμε αυτό το πρόβλημα.\nΤουρκική επιθετικότητα στα Ελληνικά νησιά\nΗ Τουρκία δεν αρκείται μόνο στο να σπρώχνει μετανάστες στην πατρίδα μου, αλλά επιδιώκει να υπονομεύσει και να σαμποτάρει την χώρα μου και με άλλους τρόπους. Ένας από αυτούς είναι οι επιθετικές κινήσεις που έχει ξεκινήσει η Τουρκία απέναντι στην χώρα μου, όσον αφορά αρκετά νησιά του Αιγαίου Πελάγους. Αυτά τα νησιά ανήκουν δικαιωματικά στην Ελλάδα, αλλά η Τουρκία ρίχνει κλεφτές ματιές σε αυτά τα μέρη της Ελλάδας. Θα το εκτιμούσαμε πολύ αν παίρνατε και εσείς μέρος στις προσπάθειες μας να προωθήσουμε την Ελληνική κυριαρχία στα Ελληνικά νησιά.\nΑξιότιμε κύριε Βουλευτή, υπάρχουν πολλά θέματα που επηρεάζουν την πατρίδα μου και τα οποία έρχονται σε αντίθεση με τα κοινά πατριωτικά ιδανικά. Παρόλα αυτά, αυτά είναι τα πιο επείγοντα τα οποία απαιτούν την βοήθεια σας. Σαν γνήσια Ελληνίδα, η οποία έχει ζήσει στο εξωτερικό και πιο συγκεκριμένα στις ΗΠΑ, εξαιτίας της οικονομικής κρίσης που έπληξε την αγαπημένη μου χώρα, περιμένω την εξέταση αυτού της επιστολής από την μεριά σας και την χρήσιμη βοήθεια σας για αυτά τα πατριωτικά ζητήματα που απασχολούν την χώρα μου. Θα το εκτιμούσα πολύ επίσης αν χρησιμοποιούσατε τη δύναμη σας για να διασφαλίσετε ότι θα μεταφέρετε το μήνυμα σε όλους όσους αγαπούν την πατρίδα τους, καθώς αυτό κάνω και εγώ από μεριά μου, για το καλό της πατρίδας μου, της Ελλάδας.\nΜια Ελληνική ψυχή


Δικαίωση για τον Α.Ο. Ελληνικού | Πινγκ - πονγκ | gazzetta.gr\nΠαρασκευή, 17 Ιουνίου 2016 - 20:56\nΔικαίωση για τον Α.Ο. Ελληνικού\nΞαφνικές αλλαγές στο διασυλλογικό πρωτάθλημα της Β΄Εθνικής Αττικής γυναικών μετά από δικαστική απόφαση.\nΗ τελική βαθμολογία και ο μηδενισμός του Α.Ο. Ελληνικού δεν ισχύουν διότι το Α.Σ.Ε.Α.Δ. δέχτηκε την προσφυγή του συγκεκριμένου σωματείου-μέλους κατά της Ε.Φ.Ο.Επ.Α. και ακύρωσε εν μέρει το υπ΄αριθμ. 7/15-1-2016 πρακτικό συνεδρίασης της Τεχνικής Επιτροπής της ομοσπονδίας.\nΤον Ιανουάριο είχε αποφασιστεί ο μηδενισμός και κατ’ επέκταση η αποβολή της γυναικείας ομάδας του Ελληνικού από το πρωτάθλημα της Β’ Εθνικής διότι η αθλήτρια Αργυρή Μαλλιαρού συνέχισε ν’ αγωνίζεται στη διοργάνωση παρότι από τις 10 Νοεμβρίου βγήκε από τη Γενική Γραμματεία Αθλητισμού η άδεια άσκησης επαγγέλματος προπονητή, για την οποία είχε καταθέσει τα χαρτιά της.\nΗ Ε.Φ.Ο.Επ.Α. αποφάσισε να διεξαχθούν άμεσα το άλλο Σαββατοκύριακο (25 και 26 του μήνα) οι αγώνες πρωταθλήματος, που δεν έδωσε το σωματείο λόγω του μηδενισμού του. Θα παίξει χωρίς τη Μαλλιαρού. Μετά τις συναντήσεις αυτές και με βάση τα αποτελέσματα η ομοσπονδία θ’ αποκαταστήσει ό,τι προκύψει βαθμολογικά για τις ομάδες (και για την παρακάτω ή την παραπάνω κατηγορία), αλλά και στους πίνακες αξιολόγησης.\nΗ ανακοίνωση της ομοσπονδίας, που ενδιαφέρει πολύ και τα σωματεία, τα οποία είναι ν’ αγωνιστούν με το Ελληνικό, έχει ως εξής:\n«Το Α.Σ.Ε.Α.Δ. με την υπ΄αριθμ. 45/16-6-2016 απόφασή του, δέχθηκε την προσφυγή του σωματείου - μέλους Α.Ο. ΕΛΛΗΝΙΚΟΥ κατά της Ε.Φ.Ο.Επ.Α. και ακύρωσε εν μέρει το υπ΄αριθμ. 7/15-1-2016 Πρακτικό συνεδρίασης της Τεχνικής Επιτροπής της Ομοσπονδίας, με το οποίο είχε αποφασιστεί ο μηδενισμός της γυναικείας ομάδας του Α.Ο. ΕΛΛΗΝΙΚΟΥ στο διασυλλογικό πρωτάθλημα Β΄ Εθνικής κατηγορίας Γυναικών.\nΗ Ε.Φ.Ο.Επ.Α. σε εφαρμογή της πιο πάνω απόφασης και εφόσον δεν υφίστανται οι δύο μηδενισμοί για τη γυναικεία ομάδα του Α.Ο. ΕΛΛΗΝΙΚΟΥ, επαναφέρει τους αγώνες που έδωσε η ομάδα και ορίζει: Να διεξαχθούν οι αγώνες που δεν έδωσε η γυναικεία ομάδα του Α.Ο. ΕΛΛΗΝΙΚΟΥ στην κανονική περίοδο του πρωταθλήματος ιεραρχίας Β΄ Εθνικής Γυναικών Αττικής (2015- 2016), στην ομοσπονδιακή αίθουσα του ΣΕΦ, με το ακόλουθο πρόγραμμα αγώνων:\nΑ.Ο. ΕΛΛΗΝΙΚΟΥ-Γ.Ο.Π. Ο ΓΙΑΝΝΗΣ ΠΑΛΑΣΚΑΣ 10:00\nΑ.Ο. ΗΡΑΚΛΕΙΟ 2001-Α.Ο. ΕΛΛΗΝΙΚΟΥ 13:00\nΑ.Ο. ΕΛΛΗΝΙΚΟΥ-Α.Σ. ΑΕΤΟΙ ΠΟΛΗΣ 16:00\nΑ.Σ. ΠΕΡΙΣΤΕΡΙΟΥ ΑΛΦΑ-Α.Ο. ΕΛΛΗΝΙΚΟΥ 10:00\nΑ.Ο. ΕΛΛΗΝΙΚΟΥ-Α.Ο. ΒΥΡΩΝ 13:00\nΑ.Ο.Ν. ΦΑΛΗΡΟΥ-Α.Ο. ΕΛΛΗΝΙΚΟΥ 16:00\nΤα σωματεία Γ.Ο.Π. Ο ΓΙΑΝΝΗΣ ΠΑΛΑΣΚΑΣ, Α.Ο. ΗΡΑΚΛΕΙΟ 2001, Α.Σ. ΑΕΤΟΙ ΠΟΛΗΣ, Α.Σ. ΠΕΡΙΣΤΕΡΙΟΥ ΑΛΦΑ, Α.Ο. ΒΥΡΩΝ, Α.Ο.Ν. ΦΑΛΗΡΟΥ οφείλουν να επιβεβαιώσουν τη συμμετοχή τους στους πιο πάνω αγώνες, γραπτά, στη Γραμματεία της ομοσπονδίας μέχρι την Τετάρτη 22/6/2016 και ώρα 14:00. Σε περίπτωση που κάποιο από τα παραπάνω σωματεία δηλώσει αδυναμία συμμετοχής, θα τροποποιηθεί αναλόγως το πρόγραμμα των αγώνων».


Οι υπηρεσίες μας σε εσάς\nΗ επιλογή της κηδείας σας\nΚασετίνες και κουτάκια\nWebcasting / Ζωντανή ροή\nΚριτικές των Υπηρεσιών μας\nΠροπληρωμένα πακέτα κηδειών\nΣχέδια Πληρωμής Κατά Ανάγκη\nΑκόμα κι αν αναμένεται θάνατος, τίποτα δεν σας προετοιμάζει για το συναισθηματικό σοκ της απώλειας ενός αγαπημένου σας προσώπου.\nΤο πρώτο πράγμα που πρέπει να θυμάστε είναι ότι είμαστε εδώ για να σας βοηθήσουμε, εάν οποιαδήποτε στιγμή δεν είστε σίγουροι τι να κάνετε ή εάν αισθάνεστε ότι οι περιστάσεις σας διαφέρουν από τα παρακάτω, επικοινωνήστε μαζί μας . Δεν χρειάζεται να έχετε δηλώσει το θάνατο για να μας ζητήσετε συμβουλές ή να αρχίσετε να συζητάτε για τις κηδεία.\nΛάβετε υπόψη ότι εάν ο νεκρός πάσχει από βιομηχανική ασθένεια, ο θάνατος θα παραπέμπεται πάντα στον ιατρό από τον ιατρό. Δείτε τη σελίδα μας ξαφνικού θανάτου.\nΈνας αναμενόμενος θάνατος έχει συμβεί σε ένα νοσοκομείο.\nΤα περισσότερα νοσοκομεία έχουν το δικό τους νεκροτομείο, και επομένως δεν απαιτείται άμεση απομάκρυνση του νεκρού, εάν δεν συμβαίνει αυτό, το νοσοκομείο θα μας ενημερώσει για το θάνατο και θα κάνουμε ρυθμίσεις για τη μεταφορά του θανόντος στο παρεκκλήσι ανάπαυσης.\nΌλα τα νοσοκομεία διαθέτουν ομάδα Bereavement Services, θα πρέπει να μιλήσετε σε αυτά για να προσδιορίσετε πότε θα είναι έτοιμο να παραλάβετε το πιστοποιητικό αιτίας θανάτου. Μόλις μάθετε πότε μπορεί να συλλεχθεί, μπορείτε να επικοινωνήσετε με τον τοπικό καταχωρητή για να κανονίσετε ένα ραντεβού για την καταγραφή του θανάτου. Θα πρέπει να προσκομίσετε το πιστοποιητικό αιτίας θανάτου στον καταχωρητή.\nΟρισμένα νοσοκομεία διαθέτουν εσωτερικό καταχωρητή, οπότε η ομάδα Bereavement Services μπορεί να κλείσει ραντεβού για εσάς και να δώσει το πιστοποιητικό απευθείας στον καταχωρητή.\nΜπορείτε να επικοινωνήσετε μαζί μας όποτε είστε έτοιμοι.\nΤα περισσότερα νοσοκομεία έχουν το δικό τους νεκροτομείο, και επομένως δεν απαιτείται άμεση απομάκρυνση του αποθανόντος, εάν δεν συμβαίνει αυτό, το νοσοκομείο θα μας ενημερώσει για το θάνατο και θα κάνουμε ρυθμίσεις για τη μεταφορά του αποθανόντος στο παρεκκλήσι ανάπαυσης.\nΤο νοσοκομείο θα σας ενημερώσει πότε θα είναι έτοιμο να παραλάβετε το Αιτία του Πιστοποιητικού Θανάτου, αυτό μπορεί να προέρχεται από αυτούς ή από το γραφείο του τοπικού GP ανάλογα με τις ρυθμίσεις τους. Μόλις μάθετε πότε μπορεί να συλλεχθεί, μπορείτε να επικοινωνήσετε με τον τοπικό καταχωρητή για να κανονίσετε ένα ραντεβού για την καταγραφή του θανάτου. Θα πρέπει να προσκομίσετε το πιστοποιητικό αιτίας θανάτου στον καταχωρητή.\nΈνας αναμενόμενος θάνατος συνέβη σε ένα σπίτι φροντίδας.\nΤο σπίτι θα επικοινωνήσει μαζί μας για να κανονίσει τη μεταφορά του αποθανόντος στο παρεκκλήσι ανάπαυσης.\nΤο σπίτι θα ενημερώσει επίσης τον γιατρό του αποθανόντος ότι πέθανε, ο οποίος θα προσκομίσει το πιστοποιητικό αιτίας θανάτου. Θα πρέπει να επικοινωνήσετε απευθείας με τη χειρουργική επέμβαση GP για να μάθετε πότε θα είναι έτοιμο να παραλάβει το πιστοποιητικό αιτίας θανάτου. Μόλις μάθετε πότε μπορεί να συλλεχθεί, μπορείτε να επικοινωνήσετε με τον τοπικό καταχωρητή για να κανονίσετε ένα ραντεβού για την καταγραφή του θανάτου. Θα πρέπει να προσκομίσετε το πιστοποιητικό αιτίας θανάτου στον καταχωρητή.\nΈνας αναμενόμενος θάνατος συνέβη στο σπίτι.\nΕάν κατά τη διάρκεια των ωρών χειρουργικής επέμβασης μπορείτε να επικοινωνήσετε με τον κανονικό GP του αποθανόντος, στις περισσότερες περιπτώσεις ο γιατρός θα παρευρεθεί για να πιστοποιήσει τον θάνατο το συντομότερο δυνατό. Εάν αισθάνεστε άνετα, ο γιατρός μπορεί να σας ζητήσει να εκτελέσετε συγκεκριμένες εργασίες για να επιβεβαιώσετε ότι έχει συμβεί θάνατος, εάν είναι ικανοποιημένοι ότι το άτομο πέθανε, δεν είναι απαραίτητο να παρευρεθούν, αν και οι περισσότεροι θα το κάνουν.\nΕάν δεν είναι ώρες χειρουργικής επέμβασης, μπορείτε να επικοινωνήσετε με τους εξωχρηματιστηριακούς γιατρούς, οι οποίοι θα κάνουν το ίδιο με έναν γιατρό, αν και μπορεί να μην παρευρεθούν αυτοπροσώπως.\nΕάν ο νεκρός βρίσκεται υπό τη φροντίδα νοσοκόμων της περιοχής, είναι σε θέση να επιβεβαιώσει ότι ο θάνατος έχει συμβεί.\nΜόλις συμβούν τα παραπάνω, επικοινωνήστε μαζί μας για να κανονίσετε τη μεταφορά του αποθανόντος στο Παρεκκλήσι ανάπαυσης.\nΑπό τον Απρίλιο του 2019, θα υπάρξει σταδιακή διάθεση ενός νέου συστήματος ιατρικού εξεταστή που θα εξετάζει όλους τους θανάτους.\nΑυτό το σύστημα θα αλλάξει τον τρόπο με τον οποίο εκδίδεται το πιστοποιητικό αιτίας θανάτου, ωστόσο, δεν λειτουργεί ακόμη στην περιοχή μας, και ως εκ τούτου δεν δημοσιεύουμε ακόμη πληροφορίες σχετικά με αυτό για να αποφευχθεί η σύγχυση.\nΑυτές οι πληροφορίες θα ενημερωθούν όταν ενδείκνυται, ωστόσο, εάν συναντήσετε αυτό το σύστημα μακριά από την τοπική περιοχή, επικοινωνήστε μαζί μας για περισσότερες πληροφορίες.\nΠώς μπορώ να δηλώσω έναν θάνατο;\n(Ειδικό για το Coronavirus)\nΒρείτε το τοπικό σας Μητρώο .\nΣε περίπτωση που εμπλέκεται ο ιατροδικαστής, ανατρέξτε στη σελίδα "Ξαφνικός θάνατος" .\nΟ θεράπων ιατρός θα στείλει απευθείας μέσω email στο Ιατρικό Πιστοποιητικό Αιτίας του Θανάτου, αφού γνωρίζετε ότι έχει σταλεί, καλέστε το Γραφείο Μητρώου για να κανονίσετε ένα τηλεφωνικό ραντεβού.\nΤα ακόλουθα άτομα επιτρέπεται να δηλώσουν θάνατο:\nΚάποιος παρών στο θάνατο.\nΈνας διαχειριστής από το νοσοκομείο.\nΤο άτομο που οργανώνει την κηδεία.\nΔιευθυντής κηδειών (όπου τα παραπάνω δεν είναι δυνατά).\nΚατά τη διάρκεια της κλήσης εγγραφής, είναι βολικό να έχετε μαζί σας τα ακόλουθα, αν και κανένα από αυτά δεν είναι απαραίτητο:\nΛογαριασμός φόρου του Συμβουλίου.\nΠιστοποιητικό γάμου ή πολιτικής σύμπραξης.\nΙατρική κάρτα NHS.\nΑπόδειξη διεύθυνσης (π.χ. λογαριασμός κοινής ωφέλειας).\nΘα πρέπει να παρέχετε τις ακόλουθες πληροφορίες στον Καταχωρητή:\nΤο πλήρες όνομα του ατόμου τη στιγμή του θανάτου.\nΟποιαδήποτε ονόματα χρησιμοποιήθηκαν προηγουμένως, π.χ. πατρικό όνομα.\nΗμερομηνία και τόπος γέννησης του ατόμου.\nΗ τελευταία τους διεύθυνση.\nΤο επάγγελμά τους.\nΤο πλήρες όνομα, η ημερομηνία γέννησης και το επάγγελμα ενός επιζών ή αργά συζύγου ή πολιτικού συντρόφου.\nΕίτε λαμβάνουν κρατική σύνταξη ή άλλες παροχές.\nΟ Καταχωρητής θα σας στείλει:\nΌσα αντίγραφα του Πιστοποιητικού Θανάτου όπως νομίζετε ότι θα χρειαστείτε (επί του παρόντος 11 £ το καθένα).\nΔεν μπορώ να παρευρεθώ στο τοπικό γραφείο μητρώου μέχρι το θάνατο.\nΘα πρέπει ακόμη να κάνετε ρυθμίσεις για τη συλλογή του πιστοποιητικού αιτίας θανάτου ή για να το παραδώσετε στον γραμματέα στην περιοχή όπου συνέβη ο θάνατος.\nΚάντε ραντεβού στο πιο βολικό Γραφείο Μητρώου, πρέπει να τους πείτε ότι θέλετε να «Εγγραφείτε με δήλωση».\nΣτη συνέχεια, θα περάσετε από τη διαδικασία Εγγραφής ως συνήθως, οι πληροφορίες θα σταλούν στο Γραφείο Μητρώου στην περιοχή που συνέβη ο θάνατος και θα εκδώσουν όλα τα έγγραφα και θα σας το δημοσιεύσουν.\nΛάβετε υπόψη ότι αυτή η μέθοδος ενδέχεται να καθυστερήσει την κηδεία και θα πρέπει να χρησιμοποιείται μόνο εάν δεν υπάρχει εναλλακτική λύση.


kwtsos - ComicStreet\nkwtsos last won the day on May 9\nkwtsos replied to Dredd's topic in Κινηματογράφος/TV και Κόμικς\nΛοιπόν ειχα ακούσει καλά λόγια για την ταινία. Το Blade Runner 2049 και ο Άνθρωπος αντίγραφο που ήταν οι άλλες δύο ταινίες του σκηνοθέτη που είχα δει, μου άρεσαν. Παρόλα αυτά το είδος της επιστημονικής φαντασίας δεν είναι και το αγαπημένο μου, οπότε αν και αισιόδοξος είχα μικρό καλάθι. Τελικά η ταινία μου άρεσε πολύ. Η υπόθεση κρατάει το ενδιαφέρον. Εντυπωσιακα πλάνα και μου άρεσε το πώς εστίασε και στους χαρακτήρες χωρίς να είναι απλά μια συρραφή σκηνών δράσης. Ακόμα παρά πολύ ωραία μουσική υπόκρουση. Ταινία που αξίζει να την δει κανείς στο σινεμά για να την ευχαριστηθεί στο μάξιμουμ. Ενδεικτικό του πόσο μου άρεσε είναι ότι με το που τελείωσε ήθελα να πάρω και τα βιβλία για να τα διαβάσω. Kwtsoκλιμακα 9/10 και επιτέλους ξαναείδα ταινία σε κλειστό κινηματογράφο μετά από σχεδόν 20 μήνες!\nkwtsos replied to leonidio's topic in ΗΠΑ\nΤα πρωτα τα τευχη τα ειχα διαβασει και γω παλαιοτερα και ειχα εντυπωσιαστει απο την προσεγγιση των δημιουργων με αρκετες επιρροες απο Φρανκενσταιν αλλα και εικαστικους πειραματισμους. Μετα απο καμια 15αρια τευχη βεβαια αρχισαν κατι μαπες στην κολαση μαζι με ενα over-the-top οικογενειακο δραμα και σκεφτηκα, συγγνωμη για την εκφραση, οτι ειναι λιγο γελοιο οποτε το παρατησα\nkwtsos replied to The Fists Of Stan Lee's topic in Μεταφρασμένα\nΤο διάβασα και γω. Κατά την άποψή μου πρόκειται για μια κακοσχεδιασμένη και κάπως χοντροκομμένη "διαφήμιση" της πολιτικής της ΕΕ σχετικά με την "πράσινη ανάπτυξη", για μας πείσει ας πούμε ότι έτσι προστατεύεται το περιβάλλον και καταπολεμούνται και φαίνομενα όπως οι πρόσφατες πυρκαγιές. Διαφωνώ καθέτως με το μήνυμα, thank you, next\nkwtsos replied to AndreasD's topic in Νέα / Ανακοινώσεις\nΘα δωσω το παρον!\nkwtsos replied to Θρηνωδός's topic in Γενική Συζήτηση\nΝαι! Ξεκιναει πολυ δυνατα και μαλιστα εκτος απο το θριλερ της ολης φασης μπορει να διακρινει κανεις και ψηγματα σοβαρης κοινωνικης κριτικης. Δυστυχως ομως στα τελευταια 2-3 επεισοδια το χανει λιγο και εκφυλιζεται σε θριλερακι της σειρας θα πω με ενα ανευρο σχετικα φιναλε. Επισης τις "ανατροπες" τις βλεπεις απο χιλιομετρο. 7/10\nkwtsos replied to kwtsos's topic in ΗΠΑ\nkwtsos replied to Dredd's topic in ΗΠΑ\nΤο καλυτερο κομικ του Brian Azzarello κατα την γνωμη μου. Ειναι απο αυτα τα λιγα κομικς που με κερδισαν απο το πρωτο κιολας τευχος. Πολυ καλο gimmick η βαλιτσα, στην συνεχεια ομως οντως εγκαταλειπεται καθως the plot thickens που λενε και στο χωριο μου. Εχουν περασει καποια χρονια απο οταν το διαβασα και για αυτον τον λογο θυμαμαι ελαχιστα την πλοκη. Αυτο που μου εχει μεινει ειναι η αναμνηση πολυ ευχαριστων καλοκαιρινων αναγνωσεων. Θα συμφωνησω ομως οτι καπου "κουρασε" και ισως θα επρεπε να μαζευτει νωριτερα, παρολα αυτα το τελος το θεωρω αρκετα δυνατο. Εννοειται οτι προτεινεται. Αν καποιος με ρωτησει ποια noir/crime comics εχω να του προτεινω θα του απαντησω τα απαντα Brubaker και το 100 Bullets. Thanks @Dreddγια την πολυ καλη παρουσιαση!\nkwtsos replied to kabuki's topic in Γενική Συζήτηση\nΠρωτίστως θα πω δημιουργοι και κριτικές. Δηλαδή είμαι πολύ περισσότερο θετικά διακείμενος στην αγορά κόμικς από δημιουργούς που ξέρω ήδη. Επίσης αν δω ένα κόμικ να συζητιέται πολυ και να έχει καλά σχόλια θα το σκεφτώ να το αγοράσω ακόμα και αν δεν έχω ιδέα για το ποιοι το γράφουν, σχεδιάζουν κλπ. Τέλος έχω υπάρξει θυμα προσφορών και έχω κάνει "τυφλές" αγορές. Σίγουρα για μένα δεν παίζει ρόλο η εκδοτική, εκτός και είναι Vertigo . Η αλήθεια είναι ότι οι εκδοτικές είναι ικανές να εκδόσουν τα καλύτερα αλλά και τις μεγαλύτερες φολες και έχω αρκετά παραδείγματα.\nΕτσι ειναι αμα σε τρωνε τα ξενυχτια και η ασωτη ζωη!\nΠιο φανατικός αναγνώστης και από τους γονείς του Garth ο @Dredd. Έχω σταματήσει εδώ και καιρό να αναζητώ δουλειές του. Τελευταίο δικό του που διάβασα ήταν κάποια τεύχη Crossed. Καλη καφριλα, αλλά μέχρι εκεί. Τα μεγαλεία των Hellblazer, Preacher, Punisher δεν τα φτάνει πια. Απλά οι χαρακτήρες του δεν έχουν πια "καρδιά".\nkwtsos replied to geo_trou's topic in ΗΠΑ\nkwtsos replied to GreekComicFan's topic in Μεταφρασμένα\nΑφου ενθουσιαστηκα με το Monsters, ειπα να ψαξω στην βιβλιοθηκη τι αλλο εχουμε απο τον Barry Windsor-Smith και επεσα πανω σε αυτην την ιστορια. Κατι θυμομουν οτι συγκαταλεγεται στις κλασικες ιστοριες Wolverine οποτε ψηθηκα πολυ να την διαβασω. Λοιπον δεν απογοητευσε σε καμια περιπτωση. Ειναι απο αυτα τα υπερηρωικα κομικς που εχουν "χαρακτηρα" και πιστευω οτι ειναι απο εκεινα τα κομικς που θα τα θυμαμαι για καιρο μετα την αναγνωση τους. Πολυ ιδιαιτερος ο τροπος γραφης της ιστοριας σχεδον αποκλειστικα με captions, πολυ μικρο καστ συνολικα και μια ιστορια με τον Wolverine (που δεν αναφερεται ποτε ως τετοιος) σχεδον αποντα. Φοβερο στησιμο στα καρε και στον χρωματισμο που βοηθαει στο να καταλαβει ο αναγνωστης την πλοκη καλυτερα. Το σχεδιο μου φανηκε σιγουρα λιγο φορτωμενο για τα σημερινα, πιο minimal standards, αλλα συμβιβαστηκα με το γεγονος οτι μιλαμε για ενα κομικ των 90s. Τετοια ηταν η μοδα τοτε. Σιγουρα αξιζει να διαβαστει. It's a classic.\nkwtsos replied to Dredd's topic in Διεθνή Νέα\nKing Spawn το πιο ωραίο κατά την γνώμη μου. Παρόλα αυτά ειναι από τις σειρές που ποτέ δεν με εψησαν. Μου φαντάζει tres cult. Ένα θερμόμετρο γρήγορα!\nΌταν λες τελευταία δουλειά; Δεν θα ξαναγράψει δηλαδή για αυτές; Έχει προβεί σε δηλώσεις;


02 Νοεμβρίου 2019 - 11:40\nΣτο πλαίσιο της εκδήλωσης για την «Ημέρα της Αστυνομίας» που διοργανώθηκε φέτος στην Πάφο, ο κ. Μιχαηλίδης ανέφερε πως το θέμα της τοποθέτησης καμερών ασφαλείας στους δρόμους βρίσκεται στο στάδιο των προσφορών. Εξέφρασε μάλιστα την ευχή όπως με την νέα χρονιά και στα μέσα του 2020, η Αστυνομία να είναι έτοιμη να τις εγκαταστήσει.\nΌπως εξήγησε, η τοποθέτηση των καμερών αναμένεται να ενισχύσει σε μεγάλο βαθμό την προσπάθεια που καταβάλει η Αστυνομία Κύπρου για την μείωση των σοβαρών τροχαίων συγκρούσεων και των θανατηφόρων.\nΕνδεικτικά αναφέρθηκε στο 2007 που αποδεδειγμένα - όπως είπε - είχαν μειωθεί οι τροχαίες συγκρούσεις και τα αδικήματα στο 53% .\nΕυελπιστούμε, συνέχισε, “με αυτή την προσπάθεια αλλά και με όλες τις προσπάθειες που καταβάλει η Αστυνομία Κύπρου, να είμαστε σε θέση να μιλούμε πλέον για συστηματική και μεγάλη βελτίωση των τροχαίων συγκρούσεων”.\nΕυελπιστώ είπε ο κ. Μιχαηλίδης, ότι με την συνεργασία του κοινού, γιατί τίποτε δεν μπορεί να γίνει χωρίς την συνεργασία του κοινού - όπως σημείωσε - ότι θα μπορέσουν να μειώσουν τουλάχιστον τις τροχαίες συγκρούσεις.\nΚληθείς να κάνει έναν απολογισμό των τροχαίων συγκρούσεων με το τέλος της χρονιάς που πλησιάζει, ο Αρχηγός της Αστυνομίας ανέφερε πως υπάρχουν οι στατιστικές και οι αριθμοί, που βρίσκονται σ’ ένα καλό επίπεδο, αλλά δεν τους ικανοποιεί. "Οι αριθμοί όσον αφορά τις τροχαίες συγκρούσεις και κυρίως τις θανατηφόρες μπορεί να είμαστε πιο πίσω από την περσινή χρονιά αλλά αυτό δεν μας κάνει να επαναπαυόμαστε", συμπλήρωσε.\nΑντίθετα, συνέχισε ο κ. Μιχαηλίδης, προσπαθούμε όσο είναι δυνατόν αυτούς τους δύο τελευταίους μήνες του έτους να μην έχουμε κανένα άλλο θανατηφόρο δυστύχημα.


Οι 10 καλύτερες προσφορές για ξενοδοχεία - Forest Grove\nΟι καλύτερες προσφορές ξενοδοχείων - Forest Grove, Όρεγκον\nForest Grove - Προσφορές ξενοδοχείων\n7 από 7 επιχειρήσεις είναι διαθέσιμες (Forest Grove)\nForest Grove: Δεν υπάρχουν διαθέσιμες επιχειρήσεις.Αποτελέσματα από κοντινές περιοχές.\n10,7 χλμ. από Forest Grove\n10,8 χλμ. από Forest Grove\n13,0 χλμ. από Forest Grove\n14,5 χλμ. από Forest Grove\n14,7 χλμ. από Forest Grove\n15,0 χλμ. από Forest Grove\n15,6 χλμ. από Forest Grove\n16,4 χλμ. από Forest Grove\n17,0 χλμ. από Forest Grove\n17,8 χλμ. από Forest Grove\n18,1 χλμ. από Forest Grove\n18,4 χλμ. από Forest Grove\n18,9 χλμ. από Forest Grove


Αρχική Αττική Αθήνα Σας βρήκαμε τον απόλυτο καλοκαιρινό προορισμό στο κέντρο της Αθήνας!\nΒρίσκεστε στην Αθήνα και η παραλία φαίνεται να είναι πολύ μακριά, όμως η ζέστη “βαράει κόκκινο” και χρειάζεστε ένα μέρος να δροσιστείτε! Ανακαλύψαμε, λοιπόν, για εσάς τον απόλυτο καλοκαιρινό προορισμό στο κέντρο της Αθήνας!\nΟ λόγος για την εξωτερική πισίνα του Hilton, η οποία είναι η μεγαλύτερη πισίνα ξενοδοχείου στην Αθήνα και αποτελεί διαχρονικά το αγαπημένο σημείο συνάντησης των Αθηναίων, που αναζητούν μια όαση δροσιάς στο κέντρο της πόλης. Σε ένα σκηνικό που θυμίζει resort, οι κομψές και αναπαυτικές ξαπλώστρες, οι ομπρέλες με την πλούσια σκιά και τα φοινικόδεντρα προσθέτουν μία εξωτική πινελιά στο μοντέρνο αστικό τοπίο.\nΜάλιστα, το Hilton σας υπόσχεται και μαγικές καλοκαιρινές βραδιές στην πισίνα του, αφού, από τις 20 Ιουνίου μέχρι τις 9 Αυγούστου, θα είναι ανοιχτή από τις 9:00 έως τη 1:00 το βράδυ κάθε Πέμπτη και Παρασκευή, για να απολαμβάνετε το μπάνιο σας με τη συνοδεία cocktail και lounge, cosmopolitan μουσικής. (Τιμή εισόδου: 20€, περιλαμβάνει ξαπλώστρα, πετσέτα και χρήση αποδυτηρίων)\nΑν πάλι αναζητάτε τη θάλασσα, σας προτείνουμε αυτές τις 8 παραλίες δίπλα στην Αθήνα για το μπανάκι σας!\nΜία Όαση στο Κέντρο της Πόλης\nΣτην πισίνα του Hilton, θα πάτε όχι μόνο για κολύμπι και ηλιοθεραπεία αλλά και για το Oasis Pool Βar & Grill με τα εκπληκτικά κοκτέιλ και smoothies, όπως και για τα νοστιμότατα πιάτα. Προσφέρει ένα ελαφρύ και υγιεινό Μεσογειακό μενού, ιδανικό για να συνοδεύσει τις ηλιόλουστες μέρες σας στο πιο όμορφο καλοκαιρινό meeting point της πόλης! Οι γευστικές προτάσεις του Executive chef Κώστα Αθανασίου περιλαμβάνουν δροσερές σαλάτες αλλά και gourmet μεζεδάκια για να συνοδέψετε το ουζάκι σας.\nΚλασικές επιλογές για casual γεύμα, τα χορταστικά Black Angus burger και club sandwich με κοτόπουλο, ακόμα πιο ενδιαφέρουσες όμως είναι οι ελληνικές προτάσεις, όπως το τυροπιτάρι Ευβοίας και οι λαδένιες, η παραδοσιακή Κιμώλου και οι εναλλακτικές, με κιμά και γραβιέρα ή με ελληνική μοτσαρέλα, βασιλικό και λάδι τρούφας.\nΑνοιχτά από Δευτέρα – Κυριακή, 09:00π.μ. – 08:00μ.μ. (Μάιος, Σεπτέμβριος & Οκτώβριος) και από τις 08:00π.μ. — 09:00μ.μ. (Ιούνιος, Ιούλιος & Αύγουστος).\nΗ ημερήσια είσοδος στην πισίνα κοστίζει €35 τις καθημερινές (€25 αν πάτε μετά τις 6:00 το απόγευμα) και €55 τα Σαββατοκύριακα. Ρωτήστε για τα πακέτα εισόδων, που πραγματικά συμφέρουν. Στην τιμή της γενικής εισόδου συμπεριλαμβάνονται πετσέτα, locker, χρήση αποδυτηρίων, ξαπλώστρα, ομπρέλα. Μπορείτε να μάθετε περισσότερα στο hiltonathens.gr.\nHilton: Η περίφημη αλυσίδα ξενοδοχείων γίνεται 100 χρονών!


Θεοδωρικάκος: Λήψη αποφάσεων για την πατρίδα με τη συμμετοχή των αποδήμων - Aftodioikisi.gr\nΤο θέμα της ψήφου των αποδήμων βρέθηκε στο επίκεντρο της συνέντευξης που παραχώρησε στον «Εθνικό Κήρυκα» ο υπουργός των Εσωτερικών, Τάκης Θεοδωρικάκος, επ’ ευκαιρία και της επίσκεψης που πραγματοποιεί αυτές τις ημέρες στη Νέα Υόρκη, κατά την οποία έχει συναντήσεις με παράγοντες της Ομογένειας.\nΟ Υπουργός των Εσωτερικών, εξάλλου, δεν παραλείπει να εκφράσει την πεποίθησή του ότι το σχετικό νομοσχέδιο (που θα κατατεθεί σύντομα στη Βουλή) θα τύχει ευρείας στήριξης, λέγοντας μάλιστα ότι κάτι τέτοιο θα εξέπεμπε «ένα μοναδικό μήνυμα ενότητας του Ελληνισμού».\nΑναλυτικά η συνέντευξη του κ. Θεοδωρικάκου έχει ως εξής:\nΤάκης Θεοδωρικάκος: Ο στόχος της ανασυγκρότησης της Ελλάδας, που έχει θέσει ο πρωθυπουργός Κυριάκος Μητσοτάκης, περνά μέσα από την αναγέννηση του παγκόσμιου Ελληνισμού. Επιδιώκουμε τη μεγαλύτερη συμμετοχή των αποδήμων Ελλήνων στη λήψη των αποφάσεων για την πατρίδα. Γι’ αυτό είμαστε αποφασισμένοι να κάνουμε ό,τι μπορούμε για να διευκολύνουμε την συμμετοχή των Ελλήνων εγγεγραμμένων στους εκλογικούς καταλόγους που κατοικούν στο εξωτερικό, στις εκλογικές διαδικασίες.\nΓια το σκοπό αυτό το υπουργείο Εσωτερικών μέσα στον Οκτώβριο θα παραδώσει στον Πρωθυπουργό το νομοσχέδιο που προβλέπει τις σχετικές διαδικασίες. Ηθελα λοιπόν να συζητήσω από πρώτο χέρι με τους Ελληνες των Ηνωμένων Πολιτειών τις απόψεις τους για το ποιος είναι ο καταλληλότερος τρόπος να πετύχουμε την μεγαλύτερη δυνατή συμμετοχή.\nΤο ίδιο έχω κάνει και με άλλες ομογενειακές οργανώσεις σε άλλες χώρες και είμαστε σε απόλυτη συνεργασία με τον υφυπουργό Εξωτερικών κ. Αντώνη Διαματάρη που αυτό το διάστημα έχει οργώσει όλες τις χώρες που έχουν ελληνικό στοιχείο. Πεποίθησή μου είναι ότι από την επαφή με την Ομογένεια, μόνο κερδισμένος μπορεί να βγει κάθε Ελληνας πολιτικός, γιατί οι αντιλήψεις και οι ιδέες τους μόνο θετικά μπορούν να συνεισφέρουν.\nΤάκης Θεοδωρικάκος: Ο νόμος αυτός θα ψηφιστεί μέσα στο τρέχον έτος, στο 2019. Εξετάζουμε πολύ σοβαρά την δυνατότητα να γίνει χρήση της επιστολικής ψήφου. Θα αξιοποιήσουμε στο έπακρο την εμπειρία άλλων χωρών για να προσφέρουμε τη διευκόλυνση της ψήφου στους Ελληνες του εξωτερικού. Και η ψήφος τους θα είναι ισοδύναμη με την ψήφο των υπολοίπων Ελλήνων.\nΤάκης Θεοδωρικάκος: Δεν πιστεύω ότι μπορεί να υπάρξει Ελληνας βουλευτής που θα αρνηθεί ψήφο στους Ελληνες που ζουν το εξωτερικό. Το νομοσχέδιο αποτελεί μια μοναδική ευκαιρία για να δείξουμε ότι οι Ελληνες στα μεγάλα, στα σημαντικά, σε αυτά που αφορούν τον οικουμενικό ελληνισμό, είμαστε ενωμένοι.\nΤάκης Θεοδωρικάκος: Ως Ελληνας και, πιστεύω, ρεαλιστής, δεν μπορώ να βρω λογική εξήγηση σε οποιαδήποτε τέτοια αρνητική εξέλιξη. Επιμένω ότι αυτό το νομοσχέδιο πρέπει να ψηφιστεί και από τους 300 βουλευτές του ελληνικού Κοινοβουλίου. Ο σκοπός ο δικός μας δεν έχει σχέση με την άντληση κομματικού οφέλους από την ψήφο των ομογενών.\nΕχει σχέση με τους δεσμούς των Ελλήνων που ζουν στο εξωτερικό με τους Ελληνες που ζουν στην Ελλάδα. Εξάλλου, σε μερικά χρόνια η πολιτική κατάσταση μπορεί να έχει αλλάξει. Ποιος ξέρει τι θα συμβεί και ποιο θα είναι πρώτο κόμμα. Αλλά το δικαίωμα ψήφου θα υπάρχει πάντοτε. Εκείνο που θέλουμε είναι να δραστηριοποιηθούν οι Ελληνες του εξωτερικού σε σχέση με όσα συμβαίνουν στην Ελλάδα.\n«Ε.Κ.»: Το μήνυμά σας προς τους απόδημους;\nΤάκης Θεοδωρικάκος: Βαδίζουμε στην ολοκλήρωση του πρώτου τέταρτου του 21ου αιώνα. Στο διάβα της Ιστορίας ο Ελληνισμός έζησε φωτεινές, αλλά και σκοτεινές περιόδους. Θεωρώ ότι στην αναγέννηση της Ελλάδος ο ρόλος του παγκόσμιου Ελληνισμού μπορεί να είναι μοναδικός. Μπροστά μας έχουμε δύο φωτεινούς φάρους: Τα 200 χρόνια από την Επανάσταση που οδήγησε στη δημιουργία του ελληνικού κράτους, η οποία αποτελεί μια μεγάλη εγερτήρια πρόκληση, και τα 2.500 χρόνια από τη Μάχη των Θερμοπυλών και τη Ναυμαχία της Σαλαμίνας. Τη νίκη ενάντια στους Πέρσες, που κράτησε ελεύθερη όχι μόνο την Ελλάδα, αλλά και ολόκληρη την ευρωπαϊκή ήπειρο.\nΤη νίκη του ελεύθερου πνεύματος απέναντι στην τότε δεσποτική Ανατολή. Δύο επέτειοι που σηματοδοτούν τη μοναδική διεθνή υπόσταση της Ελλάδας και το ιστορικό και αξιακό πολιτιστικό της κεκτημένο. Είναι αναφορές στις οποίες συναντάται ο πατριωτισμός μας με τις παγκόσμιες αξίες της ελευθερίας και της δημοκρατίας.\nΣτον εορτασμό αυτών των δύο επετείων η συμβολή της Ομογένειας πρέπει να είναι καθοριστική. Και να είναι η απαρχή για μια παγκόσμια συνεργασία των όπου Γης Ελλήνων. Μια συνεργασία που μπορεί να φέρει την ελπίδα και το μεράκι για δημιουργία, για πρόοδο και προκοπή. Να οδηγήσει στο όραμα για την δημιουργία της νέας Ελλάδας. Ως κυβέρνηση διαθέτουμε το ρεαλιστικό σχέδιο και τη διαχειριστική ικανότητα ώστε να οδηγηθούμε δυναμικά μπροστά.\nΤώρα είναι η ώρα της ισχυρής οικονομικής ανάπτυξης για την Ελλάδα και της συγκρότησης ενός αποτελεσματικού κράτους. Θέλουμε τους Ελληνες της Ομογένειας κοντά μας, είναι μια εξαιρετική στιγμή για να επενδύσουν στην πατρίδα μας και να συμβάλλουν καθοριστικά στην ισχυροποίησή της σε όλο τον Κόσμο. Δεν έχω καμία αμφιβολία ότι η Ομογένεια των Ηνωμένων Πολιτειών αγκαλιάζει την πολιτική, τους στόχους και την μεγάλη προσπάθεια του Κυριάκου Μητσοτάκη και της κυβέρνησης και θα συμβάλλει με όλες τις δυνάμεις στην πρόοδο της πατρίδας μας.\nΥΠΟΥΡΓΕΙΑ, ΛΗΨΗ, ΘΕΟΔΩΡΙΚΑΚΟΣ, ΠΑΤΡΙΔΑ, ΑΠΟΦΑΣΕΩΝ, ΑΠΟΔΗΜΟΥΣ


ΔΙΚΤΥΟΥΡΓΟΣ ΜΑΚΕΔΩΝ Πριν είναι αργά: Ήρθε η ώρα οριοθέτησης των ΑΟΖ Ελλάδας, Κύπρου και Αιγύπτου - ΔΙΚΤΥΟΥΡΓΟΣ ΜΑΚΕΔΩΝ\nHome / εξωτερική πολιτική / Πριν είναι αργά: Ήρθε η ώρα οριοθέτησης των ΑΟΖ Ελλάδας, Κύπρου και Αιγύπτου\nΠριν είναι αργά: Ήρθε η ώρα οριοθέτησης των ΑΟΖ Ελλάδας, Κύπρου και Αιγύπτου\nΠανηγυρίζουμε την απομάκρυνση του τουρκικού ερευνητικού πλοίου Oruc Reis απο την ελληνική υφαλοκρηπίδα, αλλά δεν κάνουμε καμία κίνηση να κόψουμε τον βήχα του Ερντογάν.\nΤο Oruc Reis μπήκε και βγήκε από την ελληνική υφαλοκρηπίδα, χωρίς εμείς να έχουμε γνωστοποιήσει τα όρια της υφαλοκρηπίδας μας, αλλά ευτυχώς και αναπάντεχα την κατάσταση έσωσε το ΥΠΕΘΑ διευκρινίζοντας ότι επρόκειτο για παραβίαση του FIR αντί για παραβίαση της υφαλοκρηπίδας.\nΦαίνεται ότι ο Υπουργός Εθνικής Αμυνας Νίκος Παναγιωτόπουλος εξελίσσεται σε ένα απο τους καλύτερους υπουργούς Άμυνας στην μεταπολίτευση. Είχα μία σύντομη συνομιλία μαζί του, όταν ο Πρωθυπουργός Μητσοτάκης επισκέφθηκε πρόσφατα την Ουάσιγκτον και αποκόμισα τις καλύτερες εντυπώσεις.\nΕμείς ξεχνάμε ακόμα και την ιστορία μας. Οι ελληνικές εφημερίδες έγραψαν ότι τέτοια παραβίαση δεν έχουν επιχειρήσει οι Τούρκοι στο παρελθόν. Ξεχνούν άραγε τις τουρκικές παραβιάσεις στο σύμπλεγμα του Καστελόριζου;\n«Η αποστολή του σεισμογραφικού σκάφους Oruc Reis εντός της ελληνικής υφαλοκρηπίδας ήταν ένα δυνατό τεστ. Η Τουρκία έχει αντιληφθεί τις αντοχές της Ελλάδος, στην Αθήνα δεν φαίνεται να έχουν κατανοήσει τους λόγους αποστολής του ερευνητικού σκάφους. Γι αυτό και σε κλίμα πανικού έψαχναν δικαιολογίες για την επιδρομική Τουρκία.»\nΗ τραγωδία της εξωτερικής μας πολιτικής έγκειται στο γεγονός ότι περιμένουμε, με σχετική αγωνία, την επόμενη κίνηση των Τούρκων για να σχεδιάσουμε την αντίδρασή μας.\nΑπό το 1974 οι Τούρκοι έχουν κυκλοφορήσει δεκάδες χάρτες και γεωγραφικές συντεταγμένες, ενώ εμείς μηδέν. Για να είμαι ακριβής, από την πλευρά μας υφίσταται ο χάρτης Μανιάτη που δείχνει μόνο τα θαλάσσια σύνορά μας στην Δύση, δηλαδή με την Αλβανία, την Ιταλία και την Λιβύη. Δεν έχουμε δείξει ποτέ τα ανατολικά μας θαλάσσια σύνορα με την Αίγυπτο, την Κύπρο και την Τουρκία.\nΣε ένα εξαιρετικό άρθρο του στη Καθημερινή, στις 26/11/2017, με τίτλο «Πράγματα που γίνονται και δεν λέγονται», ο καθηγητής Άγγελος Συρίγος εξηγεί:\nΗ προηγούμενη και η σημερινή κυβέρνηση αγνόησαν την συμβουλή του διακεκριμένου καθηγητή και τώρα προσπαθούμε να μπαλώσουμε τα λάθη μας.\nΈτσι πρέπει, επιτέλους, να αλλάξουμε ρότα και να αναλάβουμε εμείς μια πρωτοβουλία και όχι να παρακολουθούμε τις τουρκικές κινήσεις και να αντιδρούμε, πάντα, καθυστερημένα. Ο μόνος τρόπος να κόψουμε απότομα τον βήχα του Ερντογάν είναι να προχωρήσουμε άμεσα σε οριοθέτηση ΑΟΖ με την Αίγυπτο και την Κύπρο.\nΥπάρχει όμως ένα σημαντικό γεγονός που, ουσιαστικά, έχει αλλάξει την εξωτερική μας πολιτική. Συνοψίζεται στη δήλωση του πρωθυπουργού Κυριάκου Μητσοτάκη: «Θα πάμε στην Χάγη μόνο για οριοθέτηση υφαλοκρηπίδας και ΑΟΖ!»\nΉταν επίσης σημαντική η δήλωση του Αλέξη Τσίπρα, στην συζήτηση στη Βουλή για την Αμυντική Συμφωνία Ελλάδας και Ηνωμένων Πολιτειών, ότι πρέπει να προσφύγουμε στην Χάγη μόνο για οριοθέτηση υφαλοκρηπίδας και ΑΟΖ. Ουδείς χειροκρότησε, διότι όλοι εκείνη την ώρα ήταν απασχολημένοι με την κόντρα Μαρινάκη- Σαββίδη για το ποδόσφαιρο.\nΑλλά ας έρθουμε τώρα στην ουσία του θέματος. Εφόσον η θέση μας είναι «πάμε Χάγη μόνο για ΑΟΖ και υφαλοκρηπίδα», τότε δεν θα φθάσουμε ποτέ στην Χάγη, διότι η Τουρκία θα θέσει τους δικούς της γνωστούς όρους που θα απορριφθούν, φυσικά, από την ελληνική πλευρά.\nΠαρακαλώ για δεκαετίες τις ελληνικές κυβερνήσεις του ΠΑΣΟΚ, του ΣΥΡΙΖΑ και της ΝΔ, να προβούν σε οριοθέτηση ΑΟΖ με την Αίγυπτο και μετά με την Κύπρο φοβούμενος μία οριοθέτηση Τουρκίας- Λιβύης, που υποψιαζόμουν ότι έρχεται.\nΣήμερα, βέβαια, συγκυρία είναι διαφορετική διότι όπως εξηγεί ο Κώστας Γρίβας που διδάσκει Γεωπολιτική στη Στρατιωτική Σχολή Ευελπίδων:\n«Με βάση τη δυναμική του “γαλάζιου εθνικού εδάφους” που διαμορφώνεται διεθνώς, αν η Τουρκία επιτύχει να μην έχουν ΑΟΖ και υφαλοκρηπίδα τα ελληνικά νησιά, ή επιβάλει στην Ελλάδα να μην ασκεί σε αυτά τα κυριαρχικά της δικαιώματα, τότε προκύπτει σοβαρό πρόβλημα εθνικής κυριαρχίας. Κι αυτό, λόγω των γεωπολιτικών ζυμώσεων που βρίσκονται σήμερα εν εξελίξει διεθνώς και τείνουν να μετατρέψουν –ατύπως πλην αποφασιστικώς– την ΑΟΖ σε χώρο περίπου εθνικής κυριαρχίας.»\nΤώρα τρέχουμε και δεν προλαβαίνουμε. Επομένως επείγει να αναλάβουμε την πρωτοβουλία και να οριοθετήσουμε την ΑΟΖ μας πρώτα με την ΑΟΖ της Αιγύπτου και κατόπιν με την ΑΟΖ της Κύπρου. (Η UNCLOS δεν επιτρέπει ταυτόχρονη οριοθέτηση τριών κρατών).\nΕπειδή ακούγεται η άποψη ότι πρέπει να ανακηρύξουμε πρώτα ΑΟΖ και μετά να την οριοθετήσουμε, συνιστώ να ακολουθήσουμε τα βήματα του Ισραήλ, που οριοθέτησε ΑΟΖ με την Κύπρο και με την Αίγυπτο χωρίς προηγουμένως να ανακηρύξει ΑΟΖ.\nΒέβαια υφίσταται η πιθανότητα η πρώτη μας οριοθέτηση να γίνει με την Λιβύη. Εάν έρθει ο Χαφτάρ στην εξουσία, πιθανώς θα θελήσει να προβεί σε οριοθέτηση με την Ελλάδα, αφού του επιτρέψουμε να κλείσει τον κόλπο της Σύρτης και αυτός με τη σειρά του μας δώσει πλήρη επήρεια στην Γαύδο.\nΟΡΙΟΘΕΤΗΣΗ ΑΟΖ ΕΛΛΑΔΑΣ ΜΕ ΛΙΒΥΗ\nΕίμαι της γνώμης ότι η πρώτη μας οριοθέτηση πρέπει να γίνει με την Αίγυπτο για ευνόητους λόγους, όπως προτείνει για πολλά χρόνια και ο φίλος μου Σόλων Κασίνης. Δεν πρόκειται εδώ να αναφερθώ στις προσπάθειες των ελληνικών κυβερνήσεων από την εποχή που ήταν υπουργός Εξωτερικών η Ντόρα Μπακογιάννη μέχρι τις πρόσφατες ενέργειες του Νίκου Δένδια. Τώρα η κατάσταση είναι πιο ώριμη από ποτέ και πρέπει να καταλήξει στην σωστή οριοθέτηση, που δεν είναι άλλη από την παραδοχή από την Αίγυπτο ότι έχει θαλάσσια σύνορα με την Στρογγύλη. Έτσι, προφανώς, θα γίνει ευκολότερη η επόμενη οριοθέτηση της Ελλάδας με την Κύπρο.\nΟ επόμενος χάρτης δείχνει την παράνομη Τουρκολιβυκή οριοθέτηση.\nΠΑΡΑΝΟΜΗ ΟΡΙΟΘΕΤΗΣΗ ΤΟΥΡΚΙΑΣ ΛΙΒΥΗΣ\nΑυτό τον χάρτη θα είναι σε θέση η Ελλάδα στην ουσία να ακυρώσει παρουσιάζοντας τον παρακάτω χάρτη οριοθέτησης ΑΟΖ ανάμεσα σε Ελλάδα, Αίγυπτο και Κύπρο.\nΧΑΡΤΗΣ ΟΡΙΟΘΕΤΗΣΗΣ ΤΩΝ ΑΟΖ ΕΛΛΑΔΑΣ, ΑΙΓΎΠΤΟΥ ΚΑΙ ΚΥΠΡΟΥ\nΗ ιστορία, δυστυχώς, δεν τελειώνει εδώ , διότι δεν μπορούμε να αγνοήσουμε τον μεγάλο μας σύμμαχο τις Ηνωμένες Πολιτείες της Αμερικής. Σήμερα το πρόβλημα δεν είναι απλό, αν αναλογισθούμε τις στενές σχέσεις των ηγετών των ΗΠΑ και της Τουρκίας Τραμπ και Ερντογάν, που αλληλοθαυμάζονται. Ο Τραμπ έχει επικεντρωθεί στο Ιράν και δεν θέλει η προσοχή του να αποσπάται από το ελληνοτουρκικό πρόβλημα, που εκνευρίζει τους Αμερικανούς για πολλές δεκαετίες. Πηγές στην Ουάσιγκτον αναφέρουν ότι οι Αμερικανοί θέλουν το συντομότερο δυνατόν να λυθεί μιά για πάντα η ελληνοτουρκική διαφορά και πιστεύουν ότι ο μόνος τρόπος επίλυσης αυτής της διαφοράς είναι η συνδιαχείριση των ενεργειακών πόρων στην Ανατολική Μεσόγειο. Δηλαδή επιθυμούν η Κύπρος, η Αίγυπτος και η Ελλάδα να μοιράσουν τους υπαρκτούς υδρογονάνθρακές τους με του ανύπαρκτους υδρογονάνθρακες της Τουρκίας!\nΕδώ βέβαια θα φανεί το μέγεθος του Κυριάκου Μητσοτάκη, που θεωρεί ίνδαλμά του μεγάλο Ελευθέριο Βενιζέλο.


ΣΥΡΙΖΑ, Κούβα και Σκόπια\n5-08-2021 • 7:13πμ\nΔιάβασα στη «δημοκρατία» ότι έντονη υπήρξε η αντίδραση του ΣΥΡΙΖΑ για την επιστολή κατά της Κούβας που συνυπέγραφε η χώρα μας, αιτιολογώντας ότι είναι ανοιχτή παρέμβαση στα εσωτερικά ενός κράτους.\nΘα ήταν πιο πειστικός ο ΣΥΡΙΖΑ εάν, μέρες που είναι, έβγαζε και ανακοίνωση κατά του αγλαΐσματος της επεμβάσεως στα εσωτερικά ενός κράτους που δεν είναι άλλη από την ένοπλη -και όχι μια απλή επιστολή- που έγινε στη χώρα μας την περίοδο του συμμοριτοπόλεμου (τι να κάνουμε, αφού έτσι τον χαρακτήρισε ο ΟΗΕ, ρε παιδιά;) από τα όμορα τότε κομμουνιστικά κράτη. Δεν μπορεί, κάτι θα έχει ακούσει ο ΣΥΡΙΖΑ για τις «διευκολύνσεις» που παρείχαν οι ξένοι σύντροφοι στις δυνάμεις του «Δημοκρατικού Στρατού Ελλάδος». Και να ρωτήσω και κάτι, ίσως άσχετο, αλλά αρκούντως μηδενιστικό; Ερωτώ, λοιπόν: Μόνο η «δημοκρατία» είδε τις ξεφτίλες των Σκοπιανών (χωρίς να μας στείλουν ανθοδέσμη, κύριε Συρίγο) στο Τόκιο; Μόνο η «δημοκρατία» είδε τα κασκόλ με την ήλιο της Βεργίνας; Μάλλον μόνο η «δημοκρατία». Οι άλλοι θα έχουν πονόματο…


Ελληνικός λόγος - Λόγος ύπαρξης - My1821.gr\nΕλληνικός λόγος - Λόγος ύπαρξης\nΓράφτηκε από τον/την Βασίλης Παυλίδης\nΔιανύοντας ήδη το 2021, η απελευθέρωση τόσο σε ατομικό όσο και συλλογικό επίπεδο θα μπορούσε να σημαίνει τον δρόμο προς τη συγκρότηση μιας σύγχρονης ταυτότητας του Έλληνα.\nΑυτό ήταν το αίτημα της ελληνικής επανάστασης, δύο αιώνες πριν. Δύο αιώνες μετά, το αίτημα παραμένει ζωντανό όπως όλα τα σημαντικά ζητούμενα της ανθρωπότητας μα και του κάθε μοναδικού ανθρώπου. Κι ίσως αυτό είναι το υπόγειο νήμα που συνδέει εμάς, τους σημερινούς Έλληνες, με τους επαναστατημένους προγόνους μας. Με άλλα λόγια, η νέα νοηματοδότηση, το σημερινό περιεχόμενο του διαχρονικού αιτήματος για απελευθέρωση.\nΣήμερα η απελευθέρωση δεν αφορά την αποτίναξη ενός ορατού κατακτητή των εδαφών μας, δεν στοχεύει στη δημιουργία κρατικής οντότητας και μιας ανεξάρτητης, κυρίαρχης χώρας. Αυτά τα έχουμε πετύχει και με τα πολλά μας λάθη, ίσως δεν τα πήγαμε και άσχημα τα διακόσια τούτα χρόνια. Δεν απαιτεί μπαρούτι και σπαθί, δεν καταλήγει σε αίμα και νεκρούς.\nΑπελευθέρωση σήμερα σημαίνει Έλληνες της ανοιχτότητας και της συνάντησης με άλλους λαούς και κουλτούρες όπως συνέβαινε πάντα σε περιόδους που τα κατάφερνε αληθινά καλά η χώρα μας. Απελευθέρωση σημαίνει Έλληνες της ευθύνης όπως αυτή που με τόλμη ανέλαβαν οι επαναστατημένοι του 1821 και που σήμερα οφείλει να τεθεί και πάλι σε προτεραιότητα.\nΔιανύοντας ήδη το 2021, η απελευθέρωση τόσο σε ατομικό όσο και συλλογικό επίπεδο θα μπορούσε να σημαίνει τον δρόμο προς τη συγκρότηση μιας σύγχρονης ταυτότητας του Έλληνα. Διότι ακριβώς μια εθνική ταυτότητα έχει αξία όταν γεννιέται ή αναγεννάται μέσα από τη γνήσια απελευθέρωση των ανθρώπων και της κοινωνίας συνολικά. Τότε μόνο το βλέμμα είναι στραμμένο στο αύριο και όχι καθηλωμένο στο χθες, όσο σπουδαίο κι αν υπήρξε αυτό. Το παρελθόν και η μνήμη δεν υπάρχουν για να καταδυναστεύουν, αλλά για να παραδίδουν τη σκυτάλη στο παρόν και το μέλλον διατηρώντας πάντα το αδιόρατο νήμα της συνέχειας. Γιατί μόνο ως κάποια μορφή συνέχειας χτίζεται κάθε φορά το μέλλον.\nΗ απελευθέρωση του καθενός μα και όλων μαζί, σημαίνει κίνηση υπερβατική, σημαίνει χάραξη νέων δρόμων και όχι μίζερη στασιμότητα πάνω σε πεπατημένες οδούς. Η κίνηση ίσως αποτελεί το πιο καταγωγικό συστατικό της ανθρώπινης ύπαρξης και η απελευθέρωση την κουβαλά στον πυρήνα της. Απελευθέρωση σημαίνει Έλληνες της ανοιχτότητας και της συνάντησης με άλλους λαούς και κουλτούρες όπως συνέβαινε πάντα σε περιόδους που τα κατάφερνε αληθινά καλά η χώρα μας. Απελευθέρωση σημαίνει Έλληνες της ευθύνης όπως αυτή που με τόλμη ανέλαβαν οι επαναστατημένοι του 1821 και που σήμερα οφείλει να τεθεί και πάλι σε προτεραιότητα. Απελευθέρωση σημαίνει Έλληνες της συνέπειας, της υψηλής αισθητικής και της πρωτοπορίας σε όλους τους τομείς ζωής.\nΚαι πώς άραγε μπορεί να υλοποιηθεί όλο αυτό στην πράξη; Από πού μπορεί να ξεκινήσει μια τέτοια πορεία απελευθέρωσης σήμερα;\nΤην απάντηση δίνει ακριβώς η ιστορία του τόπου και των ανθρώπων μέσα στους αιώνες. Παιδεία και πολιτισμός. Με αυτά συνδέθηκε η Ελλάδα διαχρονικά και στο κέντρο τους πάντα η γλώσσα. Αν ένα συνεκτικό στοιχείο ορίζει τον Ελληνισμό στη βαθιά ιστορική του πορεία, δεν είναι άλλο από τη γλώσσα, τον ελληνικό λόγο. Λόγος ύπαρξης. Και ως φυσική συνέχεια η παιδεία και ο πολιτισμός που δημιουργήθηκαν και χτίστηκαν ακριβώς με βασικό εργαλείο τη γλώσσα. Τέσσερις χιλιάδες χρόνια αδιάλειπτης παρουσίας της ελληνικής γλώσσας και μάλιστα μέσα από γραπτά κείμενα, την καθιστούν ακριβώς τον πυρήνα της ταυτότητάς μας και ταυτόχρονα αποτελεί την οδό μέσω της οποίας ο ελληνισμός συναντά όλη την υπόλοιπη ανθρωπότητα διαχρονικά. Χωρίς τη γλώσσα μας, είναι μάλλον αδύνατο να φανταστούμε τη συνέχεια του ελληνισμού μέσα στους αιώνες. Τα γράμματα και ο πολιτισμός λοιπόν. Αυτά ήταν πάντα το μεγάλο όπλο των Ελλήνων, αυτά μόνο μπορούν να είναι και σήμερα η αφετηρία μιας νέας εσωτερικής απελευθέρωσης που θα οδηγήσει σε μια καινούργια αυτοσυνειδησία και ταυτότητα. Με αλλά λόγια, ανανοηματοδότηση παιδείας σημερινής και πολιτισμού σύγχρονου που με εφαλτήριο το χθες κάνουν άλμα δημιουργικό στο αύριο. Κι έτσι χτίζεται μια ταυτότητα που δεν καμαρώνει μόνο για το παρελθόν αλλά εξίσου για το παρόν και το μέλλον.\n«Στο μεταξύ η Ελλάδα ταξιδεύει ολοένα ταξιδεύει»\nΟ Βασίλης Παυλίδης γεννήθηκε τον Μάιο του 1979 στην Θεσσαλονίκη. Σπούδασε στο Πανεπιστήμιο Μακεδονίας αλλά και στην Μεγάλη Βρετανία. Ζει κι εργάζεται στην πόλη του.\nΤο «ΙΔΙΟΛΕΚΤΟ», η πρώτη του συλλογή ποιημάτων εκδόθηκε το 2010. Έκτοτε επέλεξε να δημοσιεύσει ελάχιστα νέα ποιήματα σε λογοτεχνικά περιοδικά. Το 2019 εκδίδεται το «ΕΓΓΡΑΜΜΑ», η δεύτερη ποιητική συλλογή του.


Την έχασαν σε τσουνάμι, και τη βρήκαν 10 χρόνια μετά | E-Radio.gr Θέματα\nΔημοσίευση 2/7/2018 | 00:58\nΗ Raudhatul Jannah ήταν τυχερή μέσα στην ατυχία της και αποδείχτηκε πως ποτέ δεν ξέρεις πότε η κακοτυχία θα γυρίσει πλευρό.\nΤο κορίτσι χωρίστηκε από την οικογένεια όταν το τσουνάμι χτύπησε την Ινδονησίας το 2004. Τόσο η ίδια όσο και ο μεγάλος αδελφός της χάθηκαν στο νερό, όσο οι γονείς της προσπαθούσαν μάταια να τους κρατήσουν δίπλα τους επάνω σε μια σανίδα.\nΜετά από ένα μήνα αναζήτησης ήταν πεπεισμένοι ότι και τα 2 παιδιά τους είχαν πνιγεί. Μια δεκαετία αργότερα, όμως, ο θείος της Raudhatul είδε στο δρόμο ένα κοριτσάκι που κοίταζε εντυπωσιακά στην χαμένη του ανιψιά του. Και δεν έκανε λάθος.\nΈμαθε ότι το κοριτσάκι ήταν θύμα του τσουνάμι και βρέθηκε στην ακτή νοτιοδυτικά του Άσεχ. Ενας ψαράς είχε σώσει το κοριτσάκι και τόσο αυτός όσο και η μητέρα του την μεγάλωσαν δίπλα τους.\nΗ μητέρα της Jamaliah και ο σύζυγός της επισκέφθηκαν το χωριό που έμενε η χαμένη κόρη τους και όντως διαπίστωσαν με τα μάτια τους πως το κορίτσι τους τα είχε καταφέρει. "Η καρδιά μου χτύπησε τόσο γρήγορα όταν την είδα. Είμαι τόσο ευγνώμων στον Θεό για την επανένωση με το παιδί μας μετά από 10 χρόνια. Ζούμε ένα θαύμα" είχε πει η χαρούμενη μητέρα.


Volkswagen: Νέο «πράσινο» καύσιμο με μηδενικά CO2 για τις Θαλάσσιες μεταφορές - Η Βραδυνή\nTo Volkswagen Group χρησιμοποιεί ένα νέο «πράσινο» καύσιμο για τις θαλάσσιες μεταφορές, το οποίο παράγει μηδενικούς ρύπους CO2\nΜε το Volkswagen Group, μόνο το 2020, να έχει διακινήσει περισσότερα από 2,8 εκατομμύρια νέα αυτοκίνητα προς τους κατόχους τους, μέσω θαλάσσιων οδών, το ζήτημα το εκπομπών ρύπων είναι εξίσου σημαντικό και σε αυτόν τον τομέα.\nΗ Volkswagen Group Logistics, υπεύθυνη για τις μεταφορές οχημάτων του Group, ναυλώνει πλέον και πλοία που χρησιμοποιούν βιοκαύσιμο προερχόμενο από υπολείμματα της βιομηχανίας τροφίμων, το οποίο παράγει μηδενικούς ρύπους CO2.\nΤα κινούμενα με βιοκαύσιμο πλοία προστέθηκαν στο στόλο που χρησιμοποιεί υγροποιημένο φυσικό αέριο (LNG), με στόχο τη μείωση των συνολικών εκπομπών CO2 ανά όχημα κατά 30%, μέχρι το 2025.\nΤο Volkswagen Group, προκειμένου να μειώσει τις εκπομπές ρύπων CO2, δεν εστιάζει μόνο στη δημιουργία σύγχρονων ηλεκτρικών αυτοκινήτων ή τη φιλική προς το περιβάλλον παραγωγή στα εργοστάσια των εταιριών του.\nΔίνει ιδιαίτερη προσοχή και στη μεταφορά του τεράστιου αριθμού οχημάτων που παράγει σε ετήσια βάση – μόνο το 2020 ήταν περισσότερα από 9,3 εκατομμύρια – προς τους πελάτες σε όλο τον κόσμο.\nΒιοκαύσιμο MR1-100 από μεταχειρισμένα φυτικά έλαια\nΜε στόχο να λειτουργήσει τον στόλο πλοίων που χρησιμοποιεί για τη μεταφορά τους με πιο φιλικό στο παγκόσμιο κλίμα τρόπο, το Volkswagen Group βασίζεται και σε καύσιμα προερχόμενα από μεταχειρισμένα φυτικά έλαια από τις βιομηχανίες τροφοδοσίας και τροφίμων.\nΤα χρησιμοποιημένα φυτικά έλαια και άλλα υπολείμματα λαχανικών, άχρηστα απόβλητα πριν από μερικά χρόνια, πλέον μπορούν, μετά από επεξεργασία, να κινήσουν πλοία.\nΤο όνομα του θαυμαστού νέου καυσίμου είναι MR1-100, προερχόμενο κυρίως από μαγειρικά λάδια και λίπη.\nΑντίστοιχα με τη βενζίνη E10 για αυτοκίνητα, ο αριθμός αντιστοιχεί στην αναλογία στα συστατικά του βιοκαυσίμου που προέρχεται από ανανεώσιμες πρώτες ύλες. Συνεπώς, το MR1-100 αποτελείται από 100% οργανικά απόβλητα.\nΗ αλλαγή σε πιο φιλική προς το περιβάλλον ναυτιλία επιβάλλεται επίσης από τη νέα νομοθεσία.\nΑπό το τρέχον έτος, οι ναυτιλιακές εταιρείες υποχρεούνται να μετασκευάσουν τους στόλους των πλοίων τους, έτσι ώστε οι κινητήρες να συμμορφώνονται με όριο θείου 0,5%, αντί του 3,5% που ίσχυε.\nΣτις παράκτιες θαλάσσιες περιοχές, το όριο αυτό μειώνεται περαιτέρω, στο 0,1%. Αυτό δεν αποτελεί πρόβλημα για τα πλοία που λειτουργούν με MR1-100, καθώς το νέο βιοκαύσιμο δεν εκπέμπει οξείδια του θείου.\nΔύο πλοία 180 μέτρων με κινητήρα 19.334 PS\nΗ Volkswagen Group Logistics χρησιμοποιεί δύο ναυλωμένα πλοία για αποστολές αυτοκινήτων σε παράκτιες θαλάσσιες οδούς.\nΤα μήκους 180 μέτρων πλοία, της ναυτιλιακής εταιρείας F. Laeisz με έδρα στο Αμβούργο, τροφοδοτούνται από έναν κινητήρα θαλάσσης MAN με ισχύ 19.334 PS. Ο όγκος της δεξαμενής καυσίμου είναι 3.500 κυβικά μέτρα.\nΤο καύσιμο παράγεται από την ολλανδική εταιρεία GoodFuels στο Ρότερνταμ. Το νέο βιοκαύσιμο δοκιμάστηκε για πρώτη φορά τον Σεπτέμβριο του 2018, στο δεξαμενόπλοιο «Nord Highlander».\nΟι ναυτιλιακές εταιρείες μπορούν να χρησιμοποιήσουν το νέο βιοκαύσιμο για να αντικαταστήσουν το πλούσιο σε θείο βαρύ μαζούτ, με αναλογία ένα προς ένα. Το σημαντικότερο, δεν απαιτούνται τροποποιήσεις στους κινητήρες.\nΤα πλοία μεταφέρουν έως 3.500 οχήματα το καθένα, σε κυκλική διαδρομή από το Έμντεν της Γερμανίας προς το Δουβλίνο, από εκεί προς το Σανταντέρ στην Ισπανία και το Σετούμπαλ στην Πορτογαλία, πριν επιστρέψουν στο Έμντεν.\nΚάθε χρόνο, μεταφέρουν περίπου 250.000 νέα οχήματα από τις μάρκες Audi, Skoda, Volkswagen Passenger Cars και Volkswagen Commercial Vehicles.\nΗ λειτουργία των πλοίων με βιοκαύσιμο, εξοικονομεί συνολικά περίπου 52.000 τόνους CO2 ετησίως αποκλειστικά στη διαδρομή αυτή.\nΑντιπροσωπεύοντας το 90% των διεθνών μεταφορών, η ναυτιλία είναι η ραχοκοκαλιά του παγκόσμιου εμπορίου. Για το Volkswagen Group, αυτό μεταφράζεται σε αρκετές εκατοντάδες προγραμματισμένες υπηρεσίες και έντεκα συνολικά ναυλωμένα πλοία που κινούνται καθημερινά στους ωκεανούς του κόσμου.\nΚάθε χρόνο, περισσότερα από 2,8 εκατομμύρια νέα αυτοκίνητα μετακινούνται προς τους κατόχους τους, με αυτόν τον τρόπο.\nΜείωση CO2 κατά 30% ανά όχημα μέχρι το 2025\nΗ Volkswagen θέλει να είναι πρωτοπόρος στην φιλική προς το κλίμα κινητικότητα με τα οχήματά της όχι μόνο στο δρόμο, αλλά και στην ανοικτή θάλασσα.\nΜέχρι το 2025, το Group στοχεύει στη μείωση των συνολικών εκπομπών CO2 κατά 30 % ανά όχημα, σύμφωνα με τη στρατηγική «goTOzero» με στόχο την πλήρη ουδετερότητα μέχρι το 2050.\nΠαράλληλα με το νέο βιοκαύσιμο, τον Ιούνιο του 2020, η Volkswagen Group Logistics άρχισε να χρησιμοποιεί πλοία που τροφοδοτούνται από υγροποιημένο φυσικό αέριο (LNG) για τη μεταφορά οχημάτων από την Ευρώπη στη Βόρεια και Κεντρική Αμερική.\nΕξοπλισμένα με κινητήρες DualFuel της MAN Energy Solutions, τα πλοία αυτά μπορούν επίσης στο μέλλον να χρησιμοποιούν LNG που παράγεται από ανανεώσιμες πηγές, καθιστώντας τα ακόμη πιο φιλικά για το κλίμα. Τ\nην ίδια στιγμή, το Volkswagen Group έχει ήδη μεταβεί σε χρήση εντελώς πράσινης ηλεκτρικής ενέργειας για σιδηροδρομικές μεταφορές στη Γερμανία, σε συνεργασία με τη DB Cargo.\nΕτικέτες: auto, biofuel, car, eco, mr1-100, sea transfer, tech, zero co2, αυτοκινητο, βιοκαυσιμα, θαλασσιες μεταφορες, πλοια


Αυγά μειώνουν το λίπος της κοιλιάς - Συμπληρώματα λίπους στην κοιλιά που λειτουργούν\nΥπάρχουν ορισμένες τροφές που μειώνουν και άλλες που αυξάνουν το λίπος της κοιλιάς και το μέγεθος της. Τα λαχανικά σκούρου πράσινου χρώματος όπως το μπρόκολο σε βοηθούν να μειώσεις το λίπος στην περιοχή της κοιλιάς ενώ μειώνουν και την πιθανότητα για διαβήτη δεύτερου τύπου. Το λίπος της κοιλιάς είναι πολύ αντιαισθητικό αλλά παράλληλα μπορεί να προκαλέσει πολλά προβλήματα υγείας καθώς συσσωρεύεται σπλαχνικό λίπος που επηρεάζει αρνητικά την καλή λειτουργία των ανθρώπινων οργάνων. Μπορείς να βρεις αν το λίπος της κοιλιάς σου αυξάνει τον κίνδυνο καρδιακής νόσου και άλλων ασθενειών, μετρώντας την περιφέρεια της μέση σου ή υπολογίζοντας την αναλογία μέσης- ισχύων.\nΠώς θα σου φαινόταν αν μάθαινες πως το μεγάλο « μυστικό» για τη μείωση – και γιατί όχι, ακόμα και. Αυτή την ιαπωνική τεχνική που εξαφανίζει το λίπος της κοιλιάς οφείλεις να τη γνωρίσεις. Αυγά μειώνουν το λίπος της κοιλιάς. Της Θάλειας Γούτου κοσμετολόγου, Το πάχος της κοιλιάς είναι κάτι που απασχολεί έντονα τις γυναίκες στα 50 τους καθώς το λίπος συσσωρεύεται σε αυτή την περιοχή και ως εκ τούτου.\nΠαρασκευή Δεκέμβριος 7 : 15. Ποιους κινδύνους κρύβει το λίπος της κοιλιάς.\nΠεντανόστιμος θρεπτικός χυμός που εξαφανίζει το λίπος της κοιλιάς; Η αλήθεια. Θα θέλατε να μάθετε μια πανεύκολη θεραπεία για να εξαφανίσετε το λίπος της κοιλιάς την οποία σίγουρα θα.\nΟρισμένες μελέτες έχουν δείξει ότι περίπου 2 κουταλιές της σούπας λάδι καρύδας ημερησίως μειώνουν ελαφρά το λίπος της κοιλιάς. Διώξτε το κοιλιακό λίπος με 8 απλά βήματα! Μπορεί κάποτε η κοιλιά να ήταν δείγμα αρχοντιάς για έναν.\nΤης Θάλειας Γούτου, κοσμετολόγου, Το πάχος της κοιλιάς είναι κάτι που απασχολεί έντονα τις γυναίκες στα 50 τους, καθώς το λίπος συσσωρεύεται σε αυτή την περιοχή και ως εκ τούτου. Ποιους κινδύνους κρύβει το λίπος της κοιλιάς. Μπορεί κάποτε η κοιλιά να ήταν δείγμα αρχοντιάς για έναν.\nΛίπος αυγά Βάρους\nΥπάρχουν ορισμένες τροφές που μειώνουν και άλλες που αυξάνουν το λίπος της κοιλιάς και το μέγεθος της. Τα λαχανικά σκούρου πράσινου χρώματος, όπως το μπρόκολο σε βοηθούν να μειώσεις το λίπος στην περιοχή της κοιλιάς, ενώ μειώνουν και την πιθανότητα για διαβήτη δεύτερου τύπου. Επειδή, ενώ το λίπος στο χέρι ή το μηρό σας μπορεί επίσης να φαίνεται άσχημο, το λίπος της κοιλιάς και ιδιαίτερα η περίμετρος της μέσης, συνδέονται με καρδιακές παθήσεις, διαβήτη, αύξηση της απελευθέρωσης κορτιζόλης.\nΟρισμένες μελέτες έχουν δείξει ότι περίπου 2 κουταλιές της σούπας λάδι καρύδας ημερησίως μειώνουν ελαφρά το λίπος της κοιλιάς. Πιο συγκεκριμένα, ενυδατώνουν το δέρμα μας, συμβάλλουν στη εύρυθμη λειτουργία του πεπτικού μας συστήματος, προσδίδουν χρώμα στα γεύματά μας, ενώ, όπως είδαμε, μερικά από αυτά τείνουν να μειώνουν το λίπος στην περιοχή.\nΑυγά Κρατήσει διατροφή\nFeb 14, · Η έλλειψη της ερωτικής επιθυμίας να οφείλεται σε έλλειψη ντοπαμίνης. Τα τρόφιμα που διεγείρουν την παραγωγή της είναι τα πρωτεϊνούχα, δηλαδή: κρέας, πουλερικά, γαλακτοκομικά και το φύτρο του σταριού.


Αμμουλιανή: Το άγνωστο νησί της Χαλκιδικής με την εξωτική ομορφιά & τις απίθανες παραλίες! - TravelSpot\nΛίγοι γνωρίζουν πως η Χαλκιδική έχει ένα από τα ωραιότερα νησιά της Ελλάδας, με πλούσιο πράσινο και καταγάλανα νερά, εξωτική ομορφιά που εντυπωσιάζει. Η Αμμουλιανή μάς παρουσιάζει τα καλά κρυμμένα μυστικά της…\nΗ Αμμουλιανή, το μοναδικό κατοικημένο νησί της Χαλκιδικής, βρίσκεται απέναντι από την Ουρανούπολη. Πρόκειται για ένα νησάκι καταπράσινο, γραφικό, γεμάτο μοναδικές παραλίες, από τις ομορφότερες της Ελλάδας!\nΗ άγνωστη και εξωτική Αμμουλιανή\nΗ Αμμουλιανή είναι το άγνωστο νησί της Χαλκιδικής με την εξωτική ομορφιά που εντυπωσιάζει όποιον το γνωρίσει καλύτερα. Θα φτάσετε εδώ από το λιμανάκι της Ουρανούπολης, από όπου θα πάρετε το καραβάκι και σε λίγα λεπτά θα προσεγγίσετε έναν μικρό επίγειο παράδεισο.\nΣτο νησί κυριαρχεί το πράσινο, μιας και είναι κατάφυτο από ελιές και χαμηλή βλάστηση. Οπότε αφήστε στην άκρη το αυτοκίνητό σας και απολαύστε μια βόλτα στη φύση διαλέγοντας ένα από τα περιπατητικά μονοπάτια. Στην πλατεία του χωριού, θα βρείτε το Λαογραφικό μουσείο γεμάτο από την ιστορία των Μικρασιατών.\nΔείτε και τους άγνωστους καταρράκτες της Χαλκιδικής – Ένας καλά κρυμμένος “παράδεισος”! (βίντεο)\nΔιάσημη η Αμμουλιανή για τα κρυστάλλινα νερά της, ιδανικά για βουτιές αλλά και για ψάρεμα, ενώ ο βυθός της φημίζεται για τη μεγάλη ποικιλία υποθαλάσσιας ζωής, που θα γοητεύσει τους λάτρεις των καταδύσεων και όχι μόνο.\nΟι απίθανες παραλίες της Αμμουλιανής\nΗ Αμμουλιανή είναι ξακουστή για τις παραλίες της και πραγματικά αξίζει να τις γνωρίσετε. Ο Άγιος Γεώργιος είναι προσβάσιμος τόσο από τη στεριά, με αυτοκίνητο από το χωριό, όσο και από τη θάλασσα με το δικό σας σκάφος ή νοικιασμένη βάρκα. Στον δρόμο θα ανακαλύψετε πολλές μικρές παραλίες, οπότε επιλέξτε αυτή που ταιριάζει στο δικό σας γούστο. Στον Άγιο Γεώργιο θα βρείτε και κάποιες ταβερνούλες.\nΔείτε το εντυπωσιακό βίντεο από την Αμμουλιανή:\nOriginal article: Αμμουλιανή: Το άγνωστο νησί της Χαλκιδικής με την εξωτική ομορφιά & τις απίθανες παραλίες!.


Η όμορφη και μοναδική κορυφή Βίχρεν | Lucky Bansko\nΗ όμορφη και μοναδική κορυφή Βίχρεν – το μαργαριτάρι στο στέμμα του όμορφου θέρετρου Μπάνσκο\nΜε τα 2914 μέτρα του, πάνω από τη στάθμη της θάλασσας, η κορυφή Βίχρενδεν ονομάζεται τυχαία το μαργαριτάρι του Μπάνσκο. Βρίσκεται στο βόρειο τμήμα του Πίριν και πιο συγκεκριμένα στην κύρια κορυφογραμμή μεταξύ της κορυφής Χβοϊνάτι και της κορυφής Kούτελο, μεταξύ των ποταμών Βλάχινσκα και Μπαντερίτσα. Είναι ένας από τους πιο εντυπωσιακούς τουριστικούς προορισμούς στο βουνό Πίριν.\nΠρέπει να επισκεφθείτε την κορυφή αν αγαπάτε τις ορεινές περιπέτειες και τα προκλητικά δρομολόγια. Από την κορυφή θα δείτε εκπληκτική θέα προς τα γειτονικά μέρη του Πίριν, που θα σταματήσει την ανάσα σας, καθώς και το μαγευτικό βουνό Ρίλα με τη κορυφή Μουσαλά στα βόρεια. Θα απολαύσετε επίσης την μαγευτική θέα προς το μαρμάρινο μεγαλείο της κορυφής Κούτελο(2908μ.), Μπάνσκι σουχοντόλ (2884μ.), Στράζιτε, τα λεκανοπέδια Καζάνιτε, που βρίσκονται στο βόρειο τμήμα της κορυφής Βίχρεν, καθώς και την γραφική κορυφή Σινάνιτσα (2516μ.), Μπασλίισκι (2683μ.) και Μπαντερίσκι τσουκάρ (2732μ.), Πωλεζάν. (2851μ.) και Μάλακ/μικρός/ Πωλεζάν (2822μ.), Καμενίτσα (2882μ), Τζανγκάλ (2730μ) και την κορυφή Τοντόρκα (2746μ.) με τις βραχώδεις πλαγιές και τα κωνοφόρα δέντρα.\nΟι πλαγιές της κορυφής Βίχρεναποτελούνται από μαρμάρινους βράχους, είναι βραχώδεις χωρίς βλάστηση και δεν συγκρατούν νερό. Για το λόγο αυτό, δεν υπάρχουν ποτάμια και λίμνες στην περιοχή. Φαίνονται λευκά από μακριά, ακόμη και όταν το χιόνι έχει λιώσει.\nΟλόκληρη η κορυφογραμμή της κορυφής Βίχρεν μαζί με την κορυφή Μπάνσκι σουχοντόλ και την κορυφή Κούτελο, το ύψος της οποίας φτάνει τα 2800μ. είναι κατασκευασμένη από αυτό το μάρμαρο. Το διάσελο Καμπάταχωρίζει την κορυφή Βίχρενκαι την κορυφή Χβοϊνάτι, από όπου αποκαλύπτεται μια πανέμορφη θέα προς τις λίμνες Βλάχινι.\nΚάποιοι λένε ότι από την κορυφή Βίχρεν, όταν ο καιρός είναι καθαρός, μπορεί κανείς να δει το Αιγαίο. Το καλοκαίρι, η κορυφή προσφέρει καλή ορατότητα για την παρατήρηση σπάνιων αστρολογικών φαινομένων.\nΗ κορυφή Βίχρεν συνδέεται με τις κορυφές Κούτελο και Μουράτοφ, και το Κούτελοείναι η τρίτη υψηλότερη κορυφή στη Βουλγαρία. Οι πλησιέστερες λίμνες που βρίσκονται κοντά στην κορυφή Βίχρεν είναι οι λίμνες Μπαντερίσκικαι οι νοτιοδυτικές λίμνες Βλάχινι, προς τις οποίες αποκαλύπτεται υπέροχη θέα. Το κάλυμμα χιονιού στην κορυφή φτάνει τα 3μ. Η μέση χαμηλότερη θερμοκρασία είναι μεταξύ -25 ° και -21 ° C και η υψηλότερη είναι μεταξύ 15 ° και 23 ° С.\nΈνα περίεργο γεγονός είναι ότι η διαφορά στο υψόμετρο του Μπάνσκο και της κορυφής Βίχρεν είναι 2000 μέτρα, υπάρχει μεγάλη ανισοπέδωση. Με το εντυπωσιακό ύψος της η κορυφή Βίχρεν δημιουργεί έντονη αντίθεση με τις σημαντικά χαμηλότερες πλαγιές της Νότιας Ρίλα απέναντι.\nΜε την πρώτη ματιά, η ίδια η κορυφή φαίνεται να έχει φτωχή βλάστηση και μοιάζει σαν να είναι ένας γυμνός βράχος. Στην πραγματικότητα, η χλωρίδα της κορυφής Βίχρεν δεν είναι πολύ πλούσια – κυρίως λειχήνες και γρασίδι. Αλλά εκεί υπάρχουν και λουλούδια, όπως κίτρινες παπαρούνες, ανοιξιάτικές γεντιανές, και το διάσημο εντελβάις. Αυτό το πανέμορφο και σπάνιο λουλούδι μπορεί να δει κανείς στην άκρη των βράχων Ντζαμτζίεβι κοντά στα δύο λεκανοπέδια Γκολιάμ και Μάλακ Καζάν /μεγάλο και μικρό καζάνι/ στους βορειοανατολικούς πρόποδες της κορυφής, καθώς και στην κορυφή Κόντσετο.\nΣε αντίθεση με την χλωρίδα, η πανίδα της κορυφής είναι πιο ποικιλόμορφη. Στην κορυφή Βίχρενυπάρχουν αγριοκάτσικα (που κατοικούν κυρίως τους πρόποδες του λεκανοπεδίου Γκολιάμ Καζάν /μεγάλο καζάνι/), μικρά τρωκτικά, διάφορα είδη πουλιών, όπως κουρούνες, κοράκια, ασπροκέφαλος γύπας.\nΤα λεκανοπέδια Γκολιάμ και Μάλακ Καζάν/μεγάλο και μικρό καζάνι/ ονομάστηκαν έτσι από τους ντόπιους επειδή το σχήμα τους μοιάζει με μια βαθιά κατσαρόλα, και επειδή συχνά από εκεί βγαίνει ατμό, μοιάζουν σαν να είναι καζάνια. Το μικρό Καζάνιβρίσκεται στα 2200μ. υψόμετρο και είναι γεμάτο με πρασινάδα, και το Μεγάλο Καζάνιβρίσκεται στα 2400μ. και είναι βραχώδες, καθώς περιέχει πέτρινα υπολείμματα από τις κορυφές Κούτελο και Βίχρεν.\nΈνα από τα περίεργα γεγονότα για την κορυφή Βίχρεν είναι ότι στο παρελθόν μέχρι το 1942, ονομάστηκε Ελτεπέ, που σημαίνει «η κορυφή των καταιγίδων». Αυτό το όνομα προέρχεται από τον μύθο σύμφωνα με τον οποίο πάνω στην κορυφή Βίχρεν ήταν ο θρόνος του θεού Περούν – του σλαβικού θεού της βρόντης και της αστραπής .\nΟι ντόπιοι ένιωθαν δέος γι ‘αυτόν και αποκαλούσαν την κορυφή Ελτεπέ. Και το βουνό Πιρίν παίρνει το όνομα του σλαβικού πάνθεου. Η προέλευση αυτού του ονόματος προέρχεται από την θρακική λέξη «περιντός» και τη χεττιτική λέξη «perunash».\nΤο όνομα Ελτεπέφέρνει και ένα μικρό καταφύγιο στους πρόποδες της κορυφής Βίχρεν. Κατασκευάστηκε για να μελετήσει τον μόνιμο παγετώνα που βρίσκεται δίπλα στο Βίχρεν.\nΗ κορυφή Βίχρεν είναι η δεύτερη υψηλότερη κορυφή μετά την κορυφή Μουσαλά στην επικράτεια της Βουλγαρίας και η τρίτη στην Βαλκανική Χερσόνησο μετά τον Μύτικα στην Ελλάδα, ύψους 2917μ.\nΌταν την κοιτάμε από το Μπάνσκο, η κορυφή μοιάζει με μια πυραμίδα με κομμένο το πάνω μέρος και όταν την κοιτάξουμε από τον νότο μοιάζει με πυραμίδα με τέσσερις πλευρές. Φαίνεται διαφορετικώς, ανάλογα από το μέρος από το οποίο την κοιτάμε.\nΗ ανάβαση της κορυφής Βίχρεν είναι δύσκολη, επειδή υπάρχουν ολισθηροί βράχοι και απόκρημνοι γκρεμοί, αλλά δεν αποτελεί ασυναγώνιστη πρόκληση για τους περισσότερους ανθρώπους. Για πρώτη φορά η κορυφή Βίχρεν κατακτήθηκε από δύο Βαυαρούς – Δρ. Heinrich Auer και Bernard Mosel το 1934. Καταφέρνουν να ανέβουν τα 450 μέτρα του βόρειου τοίχου του Βίχρεν.\nΗ κορυφή Βίχρεν συνδέεται επίσης με τους τοπικούς θρύλους. Για την κορυφή Τοντόρκαγια παράδειγμα, υπάρχουν δύο μύθοι. Σύμφωνα με τον πρώτο μύθο, η τολμηρή Βουλγάρα Τοντόρκα, που ήταν υπερασπιστής του φρουρίου Σιτάν, πολέμησε με τους Τούρκους εισβολείς μέχρι τις τελευταίες δυνάμεις της. Προτίμησε να πεθάνει αντί να δεχτεί την ξένη πίστη.\nΣε αυτόν τον μύθο υπάρχει το όνομα του Μουράτ Μπέη, το όνομα του οποίου φέρνει και η κορυφή Μουράτοφ. Ενώ προσπαθούσε να ξεφύγει από τους Τούρκους η Τοντόρκα ανέβηκε στην κορυφή πάνω από το κάστρο και πήδηξε από αυτήν. Και στο δεύτερο μύθο ένα συνηθισμένο κορίτσι που ονομάζονταν Τοντόρκα ήθελε να παντρευτεί τον αγαπημένο της Βασίλ (Βασιλάκη),αλλά ο πατέρας της δεν της το επέτρεψε. Έτσι, δραπέτευσε από το σπίτι της, ανέβηκε στην κορυφή και άρχισε να κλαίει. Τα δάκρυά της έπεσαν κάτω από την πλαγιά και σχημάτιζαν τις λίμνες Τα μάτια της Τοντόρκα(ακόμα αποκαλούμενα τα δάκρυα της Τοντόρκα). Ο αγαπημένος της Βασίλ την αναζητούσε παντού, αλλά μάταια. Έφτασε στην κορυφή Βασιλάσκι τσουκάρκαι απελπισμένος έριξε τον εαυτό του κάτω στην λίμνη, η οποία αποτελεί μέρος των λίμνων Βασιλάσκι.\nΥπάρχει μια άλλη κορυφή στην περιοχή της κορυφής Βίχρεν, το όνομα της οποίας σχετίζεται με μύθο – Ντζανγκάλ ή Ντζενγκάλ(2730 μ.).Βρίσκεται ανάμεσα στην κορυφή Μόμινι ντβόρι και το διάσελο Ντζανγκάλσκα πόρτα. Η λέξη «ντζανγκάλ» σημαίνει πρόβατο που έχει χάσει το αρνί του.\nΝτζενγκάλ είναι επίσης το όνομα μιας θεότητας που συνδέεται με τη λατρεία του θεού Περούν, καθώς επίσης και με το όνομα ενός επαναστάτη ή ενός ηγέτη μιας ληστοσυμμορίας που υπήρχε στην περιοχή.\nΗ ανάβαση προς το Βίχρεν ξεκινά από τα δύο σαλέ «Μπαντερίτσα» και «Βίχρεν», που βρίσκονται στην κοιλάδα του ποταμού Μπαντερίτσα, σε τέσσερις ώρες από το Μπάνσκο, το οποίο απέχει 18 χιλιόμετρα. Το μονοπάτι που ξεκινά από το Μπάνσκο έχει κίτρινη σήμανση.\nΤο μονοπάτι περνάει πρώτα μέσα από το σαλέ «Μπαντερίτσα» και μετά από περίπου 30 λεπτά με τα πόδια θα φτάσετε στο σαλέ «Βίχρεν». Μέχρι τα δύο σαλέ μπορείτε επίσης να φτάσετε με το τελεφερίκ «Μπάνσκο», το ταξίδι με το τελεφερίκ διαρκεί από 30 λεπτά έως 1 ώρα.\nΑπό το σαλέ «Μπαντερίτσα» έως την κορυφή Βίχρεν μπορείτε να φτάσετε για 2-3 ώρες, το μονοπάτι περνά μέσα από ένα κωνοφόρο δάσος και η σημανσή είναι πράσινη. Απέχει 18χλμ. μακριά από το Μπάνσκο. Το μονοπάτι σταδιακά γίνεται πιο απότομο και περνά μέσα από τα λεκανοπέδια Γκολιάμ και Μάλακ Καζάν /μεγάλο και μικρό καζάνι/ και φτάνει στο διάσελο Πρέμκατα ανάμεσα στις κορυφές Κούτελο και Βίχρεν.\nΑν φύγουμε από το σαλέ «Βίχρεν»,θα χρειαστούμε επίσης 2 ή 3 ώρες. Υπάρχουν δύο μονοπάτια με κόκκινη σήμανση. Το πρώτο μονοπάτι περνά το διάσελο Καμπάτα και τις λίμνες Βλάχινιστα νοτιοδυτικά από όπου φτάνει μέχρι την κορυφή Βίχρεν.\nΗ κατεύθυνση της δεύτερης διαδρομής είναι από το λεκανοπέδιο Καζάνιτε και συνδέεται με το μονοπάτι από το σαλέ Μπαντερίτσα. Από το σαλέ Γιάβοροφμπορούμε να φτάσουμε επίσης στην κορυφή Βίχρεν. Βρίσκεται σε 4 ώρες από το Ραζλόγκ και προσφέρει μια ενδιαφέρουσα μετάβαση, αλλά χρειάζεται περισσότερος χρόνος – 7 ώρες. Περνάει μέσα από τη βόρεια μαρμάρινη κορυφογραμμή του Πιρίν, πρέπει να ανεβείτε τις κορυφές Ραζλόζκι Σουχοντόλ (2728μ), Μπάγιουβι ντούπκι (2820μ.), Κούτελο, Καμενίτσα, Μπάνσκι σουχοντόλ (2884μ.).\nΕκείνοι που αναζητούν ορεινές περιπέτεις δεν πρέπει να παραλείψουν να επισκεφθούν το διάσελο Κόντσετο, το οποίο βρίσκεται κοντά στο Βίχρεν, ανάμεσα στις κορυφές Κούτελο και Μπάνσκι σουχοντόλ.Το πέρασμά του προσφέρει μια μεγάλη εμπειρία για τους αναζητητές ισχυρών αισθήσεων. Υπάρχει επίσης και ένα μεταλλικό σχοινί, το οποίο διευκολύνει τη διέλευση.\nΤο όνομα προέρχεται από τον τρόπο με τον οποίο γίνεται η διέλευση, καθώς μοιάζει με ιππασία/κόντσετο σημαίνει αλογάκι στα βουλγάρικα/. Ένα καταφύγιο χτισμένο σε περίπτωση επιδείνωσης του καιρού βρίσκεται κοντά.\nΤα σαλέ είναι επίσης προσβάσιμα μέσω δρόμου με άσφαλτο, γεγονός που εξοικονομεί χρόνο για ανάβαση. Ο πιο σύντομος τρόπος για να φτάσετε στο Βίχρεν είναι από το σαλέ «Βίχρεν», καθώς η ανάβαση για αρχάριους ορειβάτες διαρκεί κατά μέσο όρο τρεις ώρες, αν περνάτε περισσότερο χρόνο για να ξεκουραστείτε.\nΤα παπούτσια για το βουνόείναι υποχρεωτικά, καθώς το μονοπάτι είναι απότομο και με πολλές πέτρες. Είναι προτιμώμενο μέρος για τις κατσίκες του βουνού. Κοντά στο μονοπάτι προς την κορυφή Βίχρεν, βρίσκεται η περιοχή Καζάνιτεόπου μεγαλώνει το εντελβάις. Το χιόνι υπάρχει σχεδόν όλο το χρόνο.\nΟ δρόμος από το διάσελο Καμπάτα προς την κορυφή είναι ο πιο δύσκολος και σε ορισμένες περιοχές η κλίση είναι 45 μοίρες. Δεδομένου ότι τα μαρμάρινα βράχια του Βίχρεν είναι ολισθηρά, είναι καλό να έχετε κατάλληλα παπούτσια αναρρίχησης.\nΗ συνιστώμενη χειμερινή περίοδος για να ανεβείτε στην κορυφή Βίχρεν είναι το καλοκαίρι (από τις αρχές Ιουνίου έως το Σεπτέμβριο), γιατί τότε η μέρα είναι μεγαλύτερη και οι καιρικές συνθήκες είναι ευνοϊκότερες. Η ευκολότερη διαδρομή για να ανεβείτε στο Βίχρεν είναι από το σαλέ Βίχρεν(1950μ).\nΗ άλλη διαδρομή, που μπορούμε να ακολουθήσουμε για το Βίχρεν ξεκινά από Τσάρσκα πατέκα/το μονοπάτι του βασιλιά/, αλλά μπορείτε να φτάσετε στην κορυφή και από την πλευρά της περιοχής Καζάνιτε, αυτή η διαδρομή όμως απαιτεί καλύτερο εξοπλισμό.\nΗ τρίτη διαδρομή προς την κορυφή – από ταβράχια Ντζαμτζίεβι είναι κατάλληλη για πολύ προχωρημένους ορειβάτες με σημαντική πείρα, επαγγελματικό εξοπλισμό και σε καλή φυσική κατάσταση.\nΣυνιστάται να περάσετε την διαδρομή αυτή σε καθαρό καιρό και χωρίς πολύ άνεμο, επειδή το έδαφος είναι βραχώδες, έχει απότομες πλαγιές και γκρεμούς. Τα βράχια Ντζαμτζίεβι παίζουν ρόλο ως σύνορο μεταξύ της κοιλάδας Μπαντερίσκα και της περιοχής Καζάνιτε. Από εκεί κατεβαίνετε περνώντας από το διάσελο Καμπάτα.\nΤο Μαργαριτάρι του Μπάνσκο περιλαμβάνεται στους 100 Εθνικούς Τουριστικούς Χώρους της Βουλγαρικής Ένωσης Τουριστώνκαι αποτελεί επίσης μέρος της πρωτοβουλίας «Κατακτητής των 10 υψηλότερων κορυφών».


Η Τρομοκρατία της «δημοκρατικής» Αμερικής κατά της «δικτατορικής» Κούβας – Solidaridad_griega\nΗ Τρομοκρατία της «δημοκρατικής» Αμερικής κατά της «δικτατορικής» Κούβας\nΤα εγκλήματα τους – και δεν υπάρχει καμία αμφιβολία ότι πρόκειται για εγκλήματα – τα έχουν επανειλημμένα και συνεχώς διαπράξει σε βάρος του γειτονικού λαού της Κούβας κατά τη διάρκεια των τελευταίων αυτών πέντε δεκαετιών.\nΑπό την Επανάσταση του 1959, οι ΗΠΑ έχουν εισβάλει απροκάλυπτα στο νησί, αποπειράθηκαν να δολοφονήσουν, επέβαλαν εμπορικές κυρώσεις – εμπάργκο, κατασκόπευσαν, έθρεψαν και υπέθαλψαν τρομοκράτες, διέπραξαν αεροπειρατείες, κατασκεύασαν ψέμματα, πολιόρκησαν με προπαγάνδα και συγκάλυψαν πλήθος εκστρατειών που σκοπό είχαν ένα και μόνο πράγμα: την ανατροπή της κυβέρνησης Κάστρο και του σοσιαλιστικού του κράτους.\nΣε μια βιογραφία του Κένεντι, περιλαμβάνονται προσωπικές του σημειώσεις της συνεδρίασης του Λευκού Οίκου στις 4 Νοεμβρίου του 1961, οι οποίες παρουσιάζουν τον στόχο και την αποφασιστικότητά του: «Η ιδέα μου είναι να ανακατευτούμε στα πράγματα στο νησί με κατασκοπεία, δολιοφθορά, διαταραχές, που θα διεξαχθούν μάλιστα από Κουβανούς. Δεν ξέρω αν θα είμαστε επιτυχείς στην ανατροπή του Κάστρο, αλλά δεν έχουμε τίποτα να χάσουμε.»\nΛίγο μετά την νίκη της Επανάστασης, η Κουβανική Κυβέρνηση κρατικοποίησε όλους τους πόρους εξ ονόματος του συνόλου του πληθυσμού και εθνικοποίησε όλες τις τράπεζες και τις μεγάλες εμπορικές και βιομηχανικές επιχειρήσεις, συμπεριλαμβανομένων πολλών που ανήκαν σε επιχειρήσεις των ΗΠΑ, γεγονός που έκανε την Αμερική να «στραβώσει» τόσο άσχημα που επέβαλε και διατηρεί μέχρι και σήμερα έναν αυστηρό και βάναυσο αποκλεισμό ενάντια στην Κούβα.\nΓιατί η Αμερική, λοιπόν, επιβάλλει εμπάργκο στην Κούβα; Σίγουρα όχι μόνο λόγω της εθνικοποίησης των επιχειρήσεων της που αναφέραμε παραπάνω αλλά και, σύμφωνα με τα λόγια ενός αξιωματούχου του Στέιτ Ντιπάρτμεντ, «για να επιφέρει πείνα και απόγνωση στο νησί με έναν και μόνο σκοπό – την ανατροπή του Κάστρο».\nΠίστευαν δηλαδή ότι μέσω της εσωτερικής απογοήτευσης, ταλαιπωρίας, απόγνωσης και της οικονομικής δυσαρέσκειας θα πετύχαιναν τον στόχο τους. Ήθελαν – και συνεχίζουν να θέλουν μη αίροντας το εμπάργκο – να αποδυναμώσουν την οικονομική ζωή της Κούβας. Στην ουσία αυτό που καταφέρνουν είναι ότι διαπράττουν μια οικονομική δολιοφθορά και ήδη από τότε έθεσαν τις βάσεις για την συνεχή υπονόμευση της Κουβανικής οικονομίας και της Κυβέρνησής της γενικότερα.\nΚαι σαν να μη τους έφτανε αυτός ο πλάγιος και ‘διακριτικός’ τρόπος υπονόμευσης, επί Προέδρου Αϊζενχάουερ, άρχισαν και την οργάνωση παραστρατιωτικών δυνάμεων και έθεσαν σε εφαρμογή και τα πιο άμεσα και βίαια σχέδιά τους για να ανατρέψουν τη νέα Κουβανική Κυβέρνηση.\nΗ πολιτική – τρομοκρατία των ΗΠΑ προς την Κούβα είναι συνεχής και αδιάλλακτη όλα αυτά τα χρόνια. Παρά τις προσπάθειες που έχουν γίνει τελευταία για εξομάλυνση των σχέσεων μεταξύ των δύο αυτών χωρών, δεν παρατηρούμε καμία σχεδόν σημαντική αλλαγή.\nΦυσικά, αυτά όλα δεν τα εξηγεί ξεκάθαρα στους ανθρώπους της η Αμερική. Ο Λευκός Οίκος, ήδη από το 1960, υποστηρίζει και ισχυρίζεται ότι η Κούβα είναι αυτή που είναι «εχθρική» προς τις ΗΠΑ και πως η Κυβέρνηση Κάστρο είναι μια σκληρή «δικτατορία» και ότι η Αμερική δεν έχει καμία άλλη επιλογή από το να προσπαθήσει να αποκαταστήσει στην Κούβα την «ελευθερία».\nΠριν από μια δεκαετία περίπου, ένα ειδησεογραφικό κανάλι δημιούργησε ένα ντοκιμαντέρ που ονομάζεται «638 τρόποι να σκοτώσεις τον Κάστρο», και το οποίο εξηγεί πώς, σε μια περίοδο 45 ετών, η CIA προσπάθησε να δολοφονήσει τον Φιντέλ Κάστρο εκατοντάδες φορές. Μερικές από τις ιδέες που είχε η CIA ήταν πραγματικά…αξιοθαύμαστα ηλίθιες.\nΑργότερα, το 2014, αποκαλύφθηκε ότι οι ΗΠΑ είχαν δημιουργήσει μια ψεύτικη έκδοση του Twitter στη Κούβα, με το όνομα ‘ZunZuneo’, με τις ελπίδες για δημιουργία αναταραχής και ανατροπής της Κουβανικής Κυβέρνησης.\nΠιο μετά, την ίδια χρονιά, ένα άλλο σαμποτάζ των ΗΠΑ αποκαλύφθηκε με όνομα ‘USAID’. Πρόκειται για αμερικανική υπηρεσία φαινομενικά αφιερωμένη στην διαχείριση της ξένης βοήθειας, η οποία προσλάμβανε καλλιτέχνες για να διαδώσουν αντικυβερνητική προπαγάνδα.\nΩστόσο, το τραγικότερο όλων είναι το γεγονός ότι, ακόμη και σήμερα, η χώρα που οδηγεί τον «πόλεμο κατά της τρομοκρατίας» εξακολουθεί να παρέχει καταφύγιο σε αντι-Κάστρο τρομοκράτες.\nΠαρά το γεγονός ότι η Κούβα είναι μια μικρή χώρα – μικρότερη από πολλές πολιτείες των ΗΠΑ – κατάφερε και ελευθερώθηκε από την ηγεμονία των ΗΠΑ και κήρυξε την ανεξαρτησία της.\nΠολλοί ισχυρίζονται ότι στο νησί γίνονται όλα αυτά τα χρόνια διάφορες παραβιάσεις ανθρωπίνων δικαιωμάτων. Είναι γεγονός και ισχύει. Οι χειρότερες παραβιάσεις ανθρωπίνων δικαιωμάτων λαμβάνουν χώρα στη στρατιωτική φυλακή του Γκουαντάναμο, όπου οι ΗΠΑ κρατούν επ ‘αόριστον εκατοντάδες φυλακισμένους χωρίς τη δέουσα διαδικασία και διεξάγουν σε αυτούς διαφόρων λογής ψυχολογικά και σωματικά βασανιστήρια.\nΔεν μας εξήγησαν ποτέ οι διάφοροι κυβερνήτες των ΗΠΑ γιατί τόσο ξαφνικά ανησυχούσαν για τις ελευθερίες του λαού της Κούβας. Στις δύο δεκαετίες πριν από την Επανάσταση, διαδοχικές κυβερνήσεις της Ουάσιγκτον δεν εκδήλωσαν ποτέ καμία αντίθεση στην άγρια κατασταλτική απολυταρχία του Φουλχένσιο Μπατίστα. Το αντίθετο μάλιστα, του είχαν στείλει και στρατιωτική βοήθεια!\nΔυστυχώς, όχι μόνο το κοινό των ΗΠΑ, αλλά και του υπόλοιπου κόσμου, είναι πολύ παραπληροφορημένο σχετικά με θέματα που σχετίζονται με την Κούβα. Η κυβέρνηση των ΗΠΑ δικαιολογεί την εχθρότητα της με την αιτιολογία ότι η Κούβα είναι εχθρική προς τις Ηνωμένες Πολιτείες. Οι ειδήμονες των μέσων ενημέρωσης και των πολιτικών της Ουάσιγκτον διαιωνίζουν το στερεότυπο ότι επρόκειτο περί ενός απειλητικού «μαρξιστικού καθεστώτος», περί μιας «δικτατορίας».\nΤο «απειλητικού καθεστώς» για την ανθρωπότητα ολάκερη, δεν είναι άλλο από αυτό των ΗΠΑ. Λόγω του εμπάργκο που έχουν επιβάλει, η Κούβα αναγκάζεται να αγοράσει διάφορα πράγματα, εφόδια και προμήθειες, μαζί και ιατρικές, από την Ιαπωνία και άλλες απομακρυσμένες χώρες.\nΚάνουν λόγο, επίσης, για ελεγχόμενο Τύπο στην Κούβα. Υποστηρίζουν ότι οι Κουβανοί υποβάλλονται σε μια ολοκληρωτική κατήχηση και δεν απολαμβάνουν ποικιλόμορφη και ανοικτή συζήτηση, ότι δεν έχουν πρόσβαση σε «ελεύθερα και ανεξάρτητα» μέσα μαζικής ενημέρωσης. Στην πραγματικότητα, ο μέσος όρος των πολιτών της Κούβας έχει μεγαλύτερη πρόσβαση σε δυτικές πηγές ειδήσεων απ’ ότι ο μέσος όρος των πολιτών των ΗΠΑ.\nΜυρσίνη Τσακίρη-Sierra Maestra\nLiberation 6 Δεκεμβρίου 2016 6 Δεκεμβρίου 2016 Noticias\nΠροηγούμενες Προηγούμενο άρθρο: Τελευταίος αποχαιρετισμός στον Κομαντάντε\nΕπόμενες Επόμενο άρθρο: Ευχαριστώ, Φιντέλ


3 Δεκεμβρίου, 2020 10:41 πμ\nOn 16 Ιουλίου, 2020 8:10 μμ\nΠρο της συναλλαγής, ο ΟΠΑΠ ελεγχόταν από κοινού από τον SAZKA Group και την εταιρεία Georgiella Holdings Co. Ltd. O ΟΠΑΠ δραστηριοποιείται στους τομείς της λαχειοφόρου αγοράς, των τυχερών παιγνίων και των στοιχημάτων στην Κύπρο και την Ελλάδα. Ο όμιλος SAZKA Group δραστηριοποιείται στους τομείς της λαχειοφόρου αγοράς, των τυχερών παιχνιδιών και των στοιχημάτων στην Αυστρία, την Τσεχία και την Ιταλία.\nΗ Επιτροπή κατέληξε στο συμπέρασμα ότι η προτεινόμενη εξαγορά δεν θα επέφερε προβλήματα ανταγωνισμού, λόγω της περιορισμένης επίπτωσης της συναλλαγής στην αγορά. Η πράξη εξετάστηκε δυνάμει της απλουστευμένης διαδικασίας ελέγχου των συγκεντρώσεων.\nΠερισσότερες πληροφορίες είναι διαθέσιμες στον ιστότοπο της Επιτροπής για τον ανταγωνισμό, στο δημόσιο μητρώο υποθέσεων, με αριθμό υπόθεσης M.9803.\nαποκλειστικού ελέγχουαπόκτησηΕ.Εόμιλο SAZKAΟΠΑΠ Α.Ε\nΕ.Ε.: Δράσεις που θα καταστήσουν την προμήθεια πρώτων υλών…\n3 Σεπτεμβρίου, 2020 5:30 μμ\nΟ κορωνοϊός εκτίναξε τις τραπεζικές καταθέσεις σε Ελλάδα και…\n30 Αυγούστου, 2020 10:45 πμ\nΗ Τουρκία προκαλεί και την Ε.Ε. – Κρίσιμο το διάστημα…\n30 Αυγούστου, 2020 9:30 πμ


Σεβασμό στην Εφές | ebasket.gr\nΚεντρική Basket League Ολυμπιακός Σεβασμό στην Εφές\nΣεβασμό στην Εφές\nΔημοσίευση στις 28/01 20:10\nΣτις δυσκολίες της αναμέτρησης κόντρα στην Εφές Ανατολού στάθηκε ο Γιάννης Σφαιρόπουλος ενόψει της αναμέτρησης του Ολυμπιακού με την τουρκική ομάδα, εξέφρασε τον σεβασμό του στο πρόσωπο του Ντούσαν Ίβκοβιτς, ενώ τόνισε ότι η ομάδα του δεν πρέπει να παρασυρθεί από την εικόνα της Εφές στην ήττα από τη Νίζνι.\n“Και οι τραυματισμοί είναι μέσα στο πρόγραμμα. Όταν κάνεις πρωταθλητισμό, μαθαίνεις να ζεις με τέτοιες επιβαρύνσεις, αρρώστιες και τραυματισμούς. Έχουμε δείξει ότι μπορούμε να ξεπεράσουμε τραυματισμούς και δυσκολίες. Θα πρέπει να είμαστε συγκεντρωμένοι για να κάνουμε αυτό που πρέπει. Να παίξουμε όπως θέλουμε να παίξουμε, δεν μας ενδιαφέρει τι θα γίνει μετά το παιχνίδι βαθμολογικά. Έχουμε να αντιμετωπίσουμε μια πολύ καλή ομάδα στην έδρα της, που έχει στον πάγκο της έναν από τους κορυφαίους προπονητές στην Ευρώπη και περιμένουμε πως θα είναι ένα πάρα πολύ δύσκολο παιχνίδι.\nΌχι δεν είναι παγίδα για εμάς η εικόνα που είχε η Εφές κόντρα στη Νίζνι, ξέρουμε ποιες είναι οι δυνατότητες της Εφές, γνωρίζουμε τη δυναμική της και δεν παρασυρόμαστε από την εικόνα της κόντρα στη Νίζνι. Μια κακή βραδιά μπορεί να έχει οποιαδήποτε ομάδα, η Εφές είναι αξιοσέβαστος αντίπαλος και θα πρέπει να είμαστε ιδιαίτερα προσεκτικοί, εκτιμώ πως λόγω του ότι παίζουν στην έδρα τους θα έχουν την πίεση με το μέρος τους”.\nΠροηγούμενο Οι “μαύρες” ευρωπαϊκές νύχτες


Συνάντηση Κόκουρα με τον Γενικό Διευθυντή της Θεσσαλικής Εταιρείας Ψυχικής Υγείας Περίθαλψής και Αποκατάστασης κ. Παπαγεωργίου Ιωάννη - ILARISSA.GR\nΑρχική Νέα Λάρισα Συνάντηση Κόκουρα με τον Γενικό Διευθυντή της Θεσσαλικής Εταιρείας Ψυχικής Υγείας Περίθαλψής...\nΣυνάντηση Κόκουρα με τον Γενικό Διευθυντή της Θεσσαλικής Εταιρείας Ψυχικής Υγείας Περίθαλψής και Αποκατάστασης κ. Παπαγεωργίου Ιωάννη\nΣυνάντηση απολογιστικού χαρακτήρα πραγματοποιήθηκε μεταξύ του Δημάρχου Τυρνάβου Γιάννη Κόκουρα, του Γενικού Διευθυντή της Θεσσαλικής Εταιρείας Ψυχικής Υγείας Περίθαλψής και Αποκατάστασης κ. Παπαγεωργίου Ιωάννη και των ψυχολόγων του Σταθμού Ψυχολογικής Υποστήριξης του Δαμασίου της Θ.Ε.Ψ.Υ.Π.Α. Η συνάντηση πραγματοποιήθηκε σε κλίμα αμοιβαίας εκτίμησης, διευρύνοντας τους διαύλους επικοινωνίας.\nΗ μακροχρόνια συνεργασία της Θ.Ε.Ψ.Υ.Π.Α. με τον Δήμο Τυρνάβου ήταν το έναυσμα της κοινής παρέμβασης σε μία περίοδο κρίσης, αυτής που προκάλεσε ο σεισμός της 3ης Μαρτίου, καθώς και η απαρχή μίας πιο στενής συνεργασίας έχοντας ως γνώμονα το κοινό καλό αλλά και δράσεων ευαισθητοποίησης και εγρήγορσης φορέων και πολιτών έναντι νέων δύσκολων περιστάσεων.\nΠροηγούμενο άρθροΔήμος Ελασσόνας: Καθαρίστε τα οικόπεδά σας και κόψτε τα κλαδιά που εμποδίζουν\nΕπόμενο άρθροΦωτοβολταϊκά στην υπηρεσία των πολλών και όχι για τα κέρδη των λίγων


Μηχανική και τεχνολογία στο Βυζάντιο : CaptainBook.gr - Το πιο ενημερωμένο ηλεκτρονικό βιβλιοπωλείο.\n(Αστρονομία και όργανα μέτρησης του χρόνου)\nΟ συγγραφέας, μετά από μακρόχρονη μελέτη, εισάγει τον αναγνώστη του παρόντος τόμου στη γνώση της τεχνολογίας και της μηχανικής του Βυζαντίου.\nΟι Βυζαντινοί, παρά τις περί του αντιθέτου απόψεις, σημείωσαν σπουδαία πρόοδο σε αυτούς τους τομείς και δημιούργησαν θαυμάσια επιτεύγματα, είτε με τη μορφή απλών και εξειδικευμένων οργάνων, είτε οικοδομημάτων που υπήρξαν πολύπλοκες υδραυλικές εγκαταστάσεις. Η εξέλιξη της αστρονομίας οδήγησε στην επίλυση του προβλήματος της μέτρησης του χρόνου με διαφόρων τύπων μηχανισμούς, και σε αστρονομικά όργανα όπως οι αστρολάβοι.\nΗ έρευνα για τη μέτρηση του χρόνου και την αστρονομία στο Βυζάντιο μας έδωσε μια πρώτη καταγραφή της τεχνολογίας και της επιστήμης αυτής της περιόδου. Η καταγραφή της επιστημονικής προόδου και σε άλλους τομείς, που θα ακολουθήσει σε επόμενους τόμους, θα δώσει μια πληρέστερη εικόνα και θα φωτίσει περισσότερο αυτή την περίοδο.\nΤαξινόμιση DDC: 609 (Τεχνολογία - Ιστορία), 938.3 (Βυζαντινή Αυτοκρατορία - Ιστορία - 324-1453)\nISBN (10ψήφιο): 960-521-172-6


Η Περιπλάνηση της Ελένης\nΟ χώρος τέχνης Περιπλάνηση από 13 Μαΐου φιλοξενεί τα έργα ζωγραφικής της διακεκριμένης καλλιτέχνιδας, Ελένης Τάπτα. O χώρος τέχνης Περιπλάνηση από 13 Μαΐου φιλοξενεί τα έργα ζωγραφικής της διακεκριμένης καλλιτέχνιδας, Ελένης Τάπτα. Μια περιπλάνηση σε έργα που απεικονίζουν μοναδικά τοπία. Παρά την οικειότητα, τα γνώριμα χρώματα και τις χαρακτηριστικές εικόνες, σε καμία περίπτωση δεν πρόκειται για υπαρκτά μέρη. Υλικά όπως λάδια και ακρυλικά βοηθούν και δυναμώνουν την ζωντάνια και την παραστατικότητα των εικόνων, δίνοντας μια άλλη όψη στα έργα. Η Ελένη Ταπτά γεννήθηκε στην Κωνσταντινούπολη. Σπούδασε γραφικές τέχνες στην Ecole Supérieure des Arts Modernes στο Παρίσι, όπου εργάστηκε ως γραφίστας. Παράλληλα ανέλαβε την εκτέλεση τοιχογραφιών και την εικονογράφηση βιβλίων. Εργα της έχουν εκτεθεί σε Ελλάδα και εξωτερικό, ενώ πρόσφατα συνεργάστηκε με την κεραμίστρια Χριστίνα Μόραλη. INFOΠεριπλάνηση: Δούσμανη 5, Γλυφάδα, τηλ.: 210 8981682Διάρκεια: Από 13 έως 31 ΜαΐουΩρες Λειτουργίας: Τρίτη, Πέμπτη, Παρασκευή 10:00-14:00&18:00-21:00, Τετάρτη & Σάββατο 10:00-15:00